sagorsarker/bangla-wikipedia huggingface dataset:
জার্সি (২০১৯-এর চলচ্চিত্র)

জার্সি হলো ২০১৯ সালে মুক্তিপ্রাপ্ত তেলুগু ভাষার একটি ক্রীড়া নাট্য চলচ্চিত্র। এটি রচনা ও পরিচালনা করেছেন গৌতম তিন্নানুরি এবং এটি সুরিয়াদেভার নাগা ভামসি–এর প্রযোজনা প্রতিষ্ঠান সিতারা এন্টারটেইনমেন্টস এর ব্যানারে নির্মিত হয়। চলচ্চিত্রটিতে কেন্দ্রীয় ভূমিকায় অভিনয় করেছেন নানি, শ্রদ্ধা শ্রীনাথ এবং অন্যান্য পার্শ্ব চরিত্রে অভিনয় করেছেন হরিশ কল্যাণ, সানুশা, সত্যরাজ, সম্পদ রাজ এবং বিশ্বনাথ দুদ্দুমাপুড়ি। এই চলচ্চিত্রের সুরকার ছিলেন অনিরুদ্ধ রবিচন্দ্রন এবং চিত্রগ্রাহক ছিলেন সানু ভারঘেসে।
চলচ্চিত্রটির চিত্রগ্রহণ ১৮ অক্টোবর ২০১৮ থেকে শুরু হয় এবং ১৯ এপ্রিল ২০১৯ এ চলচ্চিত্রটি মুক্তি পায়। মুক্তির পর থেকে এটি ইতিবাচক সাড়া পায়।
বিভিন্ন সমালোচকদের মতে এটি ২০১৯ সালের শ্রেষ্ঠ চলচ্চিত্র। ফিল্ম কম্পেনিয়ন এর মোতাবেক চলচ্চিত্রে নানির অভিনয় দশকের সেরা ১০০ পারফরম্যান্স এর মধ্যে অন্যতম।
অর্জুন একজন মেধাবী কিন্তু ব্যর্থ ক্রিকেটার আবার ক্রিকেটে ফেরার সিদ্ধান্ত নেয় তিরিশ বছর বয়সের শেষের দিকে। এবং ভারত জাতীয় দলের হয়ে খেলার স্বপ্ন দেখে ও তার ছেলের ইচ্ছা পূরণ করতে চায়।
এটি একটি পিরিয়ড ড্রামা চলচ্চিত্র যেটির সেট ১৯৮৬ এবং ১৯৯৬ সালের প্রেক্ষাপটে ধারণ করা হয়েছে। চলচ্চিত্রের আনুষ্ঠানিক টিজার ১২ জানুয়ারি ২০১৯ সালে মুক্তি পায়।
চলচ্চিত্রটি প্রেক্ষাগৃহে ১৯ এপ্রিল ২০১৯ সালে মুক্তি পায়।
অক্টোবর ১৩, ২০১৯ সালে গোল্ডমাইন্স টেলিফিল্ম কর্তৃক এটির হিন্দি ডাবিং মুক্তি পায়।
তেলুগু গান
তামিল গান
টাইমস অফ ইন্ডিয়া জার্সি চলচ্চিত্র কে ৫ এর মধ্যে ৪ স্টার দিয়েছে। এবং বলেছে "জার্সি আপনাকে হাসাবে, কাদাঁবে, মূলত আপনি চলচ্চিত্রে নানি কে নয় যেন ক্রিকেটার অর্জুন কে দেখতে পাবেন।"
সুভাষিণী আলী

সুভাষিণী আলী কর্নেল প্রেম সেহগল এবং ক্যাপ্টেন লক্ষ্মী সেহগলের (নি ড. লক্ষ্মী সোনামনাথন) কন্যা, যিনি ভারতীতের জাতীয় সেনাবাহিনীর একজন ছিলেন। তিনি ওয়েলহ্যাম গার্লস হাই স্কুলে পড়তেন। তিনি মাদ্রাজের মহিলা খ্রিস্টান কলেজ থেকে তার স্নাতক ডিগ্রি অর্জন করেন এবং পরে মাস্টার ডিগ্রি কানপুর বিশ্ববিদ্যালয়ে অর্জন করেন৷ তিনি এর পূর্বে চলচ্চিত্র নির্মাতা মুজাফফর আলীর সাথে বিয়ে করেছিলেন। তাঁর ছেলে শাদ আলী, যিনি একটি চলচ্চিত্র নির্মাতা যিনি সাথিয়া, বুন্টি অরব্লি এবং ঝুম বারবার ঝুমের মতো চলচ্চিত্র পরিচালিত করেছেন। এছাড়া ধর্মীয় ভাবে আলী একজন নাস্তিক৷ 
শ্রমিকসংঘের সভ্য এবং অল ইন্ডিয়া ডেমোক্র্যাটিক উইমেন অ্যাসোসিয়েশনের সভাপতি৷ তিনি একসময় কানপুরের রাজনীতিতে খুব প্রভাবশালী ছিলেন যেখানে ভারতীয় কমিউনিস্ট পার্টি (সিপিআই) ট্রেড ইউনিয়নগুলির উপর প্রভাব ফেলেছিল এবং সিপিআই-সমর্থিত এস এম বন্দ্যোপাধ্যায় নির্বাচিত করেছিল।  ১৯৫৭ থেকে ১৯৭১ পর্যন্ত চারবার লোকসভায় নির্বাচিত হন বন্দ্যোপাধ্যায়।
সিপিআইয়ের এই প্রভাব তাকে ১৯৮৯ সালের সাধারণ নির্বাচনে সংসদ সদস্য হিসাবে জয়ী করতে সহায়তা করেছিল এবং তিনি তার নিকটতম প্রতিদ্বন্দ্বী বিজেপি প্রার্থীকে কানপুর থেকে ৫৬,৫৮৭ ভোটে পরাজিত করেছিলেন৷ ১৯৭৭ সালে জরুরি অবস্থার পরে সিপিআইয়ের প্রভাব হ্রাস পায় এবং ১৯৯৬ সালের সাধারণ নির্বাচনে তিনি ১৫১,০৯৯ ভোটে পরাজিত হন। তিনি ২০০৪ সালের সাধারণ নির্বাচনে তিনি পঞ্চম স্থান অধিকার করেছিলেন এবং তিনি মাত্র ৪৫৫৮ ভোট (০.৭৪%) পেয়েছিলেন। তিনি ২০১৪ সালের সাধারণ নির্বাচন সিপিআই (এম) প্রার্থী হিসাবে ব্যারাকপুর থেকে লড়েছিলেন, তবে তাতে হেরেছিলেন।
তিনি বর্তমানে ভারতের কমিউনিস্ট পার্টি (মার্কসবাদী) -এর কেন্দ্রীয় কমিটির সদস্য। ২০১৫ সালে তিনি ভারতের কমিউনিস্ট পার্টি (মার্কসবাদী) এর পলিটব্যুরোতে (পিবি) যোগদান করেছিলেন এবং সেখানে বৃন্দা কারাটের পরে পিবিতে দ্বিতীয় মহিলা সদস্য হন।
সুভাষিনী আলী ১৯৮১ ক্লাসিক উমরাও জানের জন্য পিরিয়ড পোশাক ডিজাইন করেছিলেন৷ চলচ্চিত্রটি ছিল তার তৎকালীন স্বামী মোজাফফর আলী পরিচালিত। তিনি শৌখিন অভিনয়ে অভিনয়ও করেছিলেন এবং ২০০১ সালে তিনি আসোকায় প্রথম অভিনয় জগতে পা রাখেন৷ তিনি ২০০২ সালের ইংরেজি চলচ্চিত্র দ্য গুরু অনুসরণ করেছিলেন৷ ২০০৫ সালে আবারো তাকে দেখাযায় তার সহযোগী পার্টির সদস্য বৃন্দা করাতের আমু চলচ্চিত্রতে। 
সাথিয়া
কিরণ সেগল

কিরণ সেগল হলেন একটি ভারতীয় ধ্রুপদী নৃত্যশিল্পী, যিনি ওড়িশি নৃত্যে দক্ষতার জন্য পরিচিত, ওড়িশি একটি ধ্রুপদী নৃত্যের ফর্ম। তিনি প্রখ্যাত অভিনেতা জোহরা সেগালের কন্যা, যিনি ১৯৯৮ সালে পদ্মশ্রী পুরস্কার পেয়েছেন। কিরণ সেগল তাঁর মায়ের উপর "জোহরা সেগাল - ফ্যাটি" নামে একটি বই লিখেছেন। তিনি এম কে সরোজার শিষ্য, সেগল বিশ্বজুড়ে বিভিন্ন পর্যায়ে অভিনয় করেছেন। ২০০২ সালে তাকে ভারত সরকার কর্তৃক চতুর্থ সর্বোচ্চ ভারতীয় নাগরিক পুরস্কার পদ্মশ্রীতে ভূষিত করা হয়।
অবোধ

অবোধ ১৯৮৪ সালে মুক্তি প্রাপ্ত একটি হিন্দি চলচ্চিত্র যেটি পরিচালনা করেছিলেন হীরেন নাগ। চলচ্চিত্রটি মাধুরী দীক্ষিত অভিনীত প্রথম চলচ্চিত্র এবং তাপস পাল অভিনীত প্রথম হিন্দি চলচ্চিত্র।
গৌরী (মাধুরী দীক্ষিত) তার বাবা মায়ের সাথে ছোট একটি শহরে বাস করে। এক মেলায় তার সাথে শঙ্কর (তাপস পাল) নামের এক ছেলের সাথে ছোটখাটো ঝগড়া হয়। ঝগড়ায় শঙ্করের ঠাকুরমা (লীলা মিশ্রা) গৌরীর পক্ষাবলম্বন করেছিলেন ও শঙ্করকে তিরস্কার করেছিলেন। শঙ্করের ঠাকুরমা এক সন্ধ্যায় গৌরীকে প্রার্থনার সময় গান গাইতে দেখে গৌরীকে তার নাতবৌ হিসেবে মনে মনে পছন্দ করেন।
এরপর, গৌরীর বিয়ে ঠিক হয়। বিয়ের কথা শুনে গৌরী খুব খুশি হয়। কিন্তু, যখন সে জানতে পারে তার হবু বর শঙ্কর, তখন সে আশাহত হয়। পরে সে সবকিছু মেনে নেবার চেষ্টা করে। শঙ্করের বাড়িতে আসার পর সে শঙ্করের ভাইয়ের সাথে নিয়মিত খেলাধুলা শুরু করে ও এতে অনেক সময় ব্যয় করতে থাকে। এসব দেখে শঙ্কর বুঝতে পারে সে, গৌরীর এখনো পুরোপুরি মানসিক পরিপক্বতা আসে নি। সে তার সাথে ঘনিষ্ঠ হবার চেষ্টা করে ব্যর্থ হয়। একদিন সে বলপূর্বক গৌরীর সাথে ঘনিষ্ঠ হবার চেষ্টা করলে তাদের মাঝে আরো দূরত্বের সৃষ্টি হয়।
এরপর, গৌরীর বান্ধবী রত্নার (শীলা ডেভিড) বিয়ে হয়। রত্না বিয়ের পর নিজ বাড়িতে ফিরে আসলে একদিন গৌরী তার বান্ধবীকে দেখতে যায়। সেদিন রত্না তাকে স্বামী স্ত্রীর পবিত্র সম্পর্কের বিষয়টি তাকে বোঝায়। এরপর, সে বিয়ের গুরুতে বুঝতে পারে ও শঙ্করের কাছে ফিরে যাবার সিদ্ধান্ত নেয়। আসার পর দে জানতে পারে যে, শঙ্কর কলেজে পড়াশোনা করার জন্য অন্য শহরে বসবাস করার সিদ্ধান্ত গ্রহণ করেছে। বিষয়টি গৌরীকে নিজের কাছে অপরাধী করে তোলে।
কয়েক মাস শঙ্কর তার পরিবারকে কোনো খবর পাঠায় নি। এই সময়ে রত্না গৌরীকে তার শ্বশুরবাড়িতে দেখতে আসে। আসার পরে সে গৌরী আর তার স্বামীর মাঝে সৃষ্টি হওয়া দূরত্বের ব্যাপারে জানতে পারে। শঙ্করের বাবা গজানন সিং (বিনোদ শর্মা) তার ছেলের হোস্টেলে তার ছেলের সমাচার জানার জন্য যান। হোস্টেলে আসার পর তিনি জানতে পারেন শঙ্কর তার আসার আগের দিন হোস্টেল থেকে চলে গিয়েছে ও কবে আসবে সে ব্যাপারে কাউকে কিছু বলে নি। তিন মাস ধরে শঙ্কর নিরুদ্দেশ থাকে।
একদিন মেলায় শঙ্করের সাথে রত্নার দেখা হয়। রত্না শঙ্করকে জানায় যে, গৌরীর মাঝে আগের মত শিশুসুলভ মানসিকতা নেই। সে আরো জানায় যে, তার এরকম কর্মকাণ্ড গৌরীকে নিজের কাছে অপরাধী করে তুলেছে। শিশুসুলভ মানসিকতা বিশিষ্ট গৌরীকে এমন শাস্তি দেবার জন্য শঙ্করকে তিরস্কার করে সে। এরপর, শঙ্কর গৌরীর কাছে ফিরে আসে ও তারা একত্রে বসবাস করতে থাকে।
রতুয়া নদী

রতুয়া নদী ভারতের পূর্বদিকে অবস্থিত পশ্চিমবঙ্গ রাজ্যের উত্তর দিনাজপুর জেলা দিয়ে প্রবাহিত নদী৷ এটি নাগর নদীর পশ্চিমতীরের উপনদী৷ এটি মূলত বৃষ্টির জলে পুষ্ট হয়৷
উত্তর দিনাজপুর জেলার ইসলামপুর থানার নন্দলাল খোয়া নামক এক বিল থেকে রতুয়া নদীর উৎপত্তি। মাটিকুণ্ডা ২, জগতাগাঁ, দুর্গাপুর ও বোচাভিটা প্রভৃতি গ্রামপঞ্চায়েতগুলি অতিক্রম করে নদীটি তিলগাঁতে নাগর নদীর সাথে মিশেছে। গ্রীষ্মকালে এই নদীর জল শুকিয়ে গেলেও বর্ষাকালে জলপুষ্ট থাকে৷
কিরান বালুচ

কিরান মাকসুদ বালুচ (জন্ম: ১৯৭৮ সালের ২৩ ফেব্রুয়ারি) একজন পাকিস্তানি মহিলা ক্রিকেটার। ১৯৯৭ সালের জানুয়ারিতে আন্তর্জাতিক ক্রিকেটে অভিষিক্ত এই খেলোয়াড় এখন পর্যন্ত পাকিস্তানের হয়ে ৪০টি একদিনের আন্তর্জাতিক ম্যাচ (ওডিআই) এবং ৩টি টেস্ট ম্যাচ খেলেছেন। ২০০৪ সালে ওয়েস্ট ইন্ডিজের বিপক্ষে তার করা ২৪২ রান এখন পর্যন্ত মহিলা টেস্ট ক্রিকেটের সর্বোচ্চ ব্যক্তিগত স্কোর।
পরিবারের সবচেয়ে বড় সন্তান হিসাবে জন্ম নেওয়া বালুচ অল্প বয়সেই ক্রিকেট খেলতে শুরু করেন। এছাড়া, ছোটবেলায় তিনি বাস্কেটবল এবং ব্যাডমিন্টনও খেলতেন। কারণ, তাঁর স্কুলে মেয়েদের ক্রিকেট খেলার সুযোগ ছিল না। তার বাবা ছিলেন পেশাদার ক্রিকেটার। তিনি "কায়েদ-ই-আজম ট্রফি"র মতো টুর্নামেন্টে "পাকিস্তান টেলিভিশন" এবং "পাকিস্তান আন্তর্জাতিক বিমান সংস্থা"র মতো দলের হয়ে খেলতেন। তিনিই সাধারণত বালুচকে বোলিং শেখাতেন। বালুচ নিয়মিত তার বাবা এবং তার ছোট ভাইয়ের সাথে ক্রিকেট খেলতেন।
১৯৯৬ সালের অক্টোবর মাসে শাইজা খানের নেতৃত্বাধীন পাকিস্তান নারী ক্রিকেট কন্ট্রোল অ্যাসোসিয়েশন অস্ট্রেলিয়া এবং নিউজিল্যান্ড সফরে যাওয়ার জন্য একটি দল গঠনের সিদ্ধান্ত নেয় এবং সেজন্য খেলোয়াড় খুঁজতে শুরু করে। এটি জানতে পেরে বালুচ জাতীয় দলে খেলার সুযোগ পাওয়ার জন্য শাইজা খানের সাথে যোগাযোগ করেন। অবশ্য, ১৯৯৭ সাল পর্যন্ত তার বড় কোনো প্রতিযোগিতামূলক ক্রিকেট টুর্নামেন্টটি খেলা হয়ে ওঠেনি। তিনি সর্বপ্রথম যে বড় টুর্নামেন্টে অংশ নেন তার নাম "ফাতেমা জিন্নাহ ট্রফি"। এটি ছিল পাকিস্তানে মহিলাদের বার্ষিক ঘরোয়া টুর্নামেন্ট। এরই ধারাবাহিকতায় ১৯৯৭ সালে তিনি জাতীয় দলে খেলার জন্য নির্বাচিত হন এবং তিনটি ওয়ানডে এবং কয়েকটি ঘরোয়া ম্যাচ খেলতে জাতীয় দলের সাথে অস্ট্রেলিয়া এবং নিউজিল্যান্ড সফর করেন। ১৯৯৭ সালের জানুয়ারিতে নিউজিল্যান্ডের বিপক্ষে খেলা পাকিস্তানি নারী দলের ইতিহাসের প্রথম আন্তর্জাতিক ম্যাচে বালুচ পাকিস্তান মহিলা ক্রিকেট দলের প্রতিনিধিত্ব করেন। এ খেলায় প্রথমে ব্যাটিংয়ে নেমে পাকিস্তান মাত্র ৫৬ রানেই গুটিয়ে যায়। দলের পক্ষে বালুচ সর্বোচ্চ ১৯ রান করেন। ম্যাচে পাকিস্তান দশ উইকেটে পরাজিত হয়। পরের খেলায় তিনি শূন্য রানেই আউট হয়ে যান। এরপর অস্ট্রেলিয়া এবং ভারতের বিপক্ষে সিরিজগুলোতেও তিনি খারাপ পারফরমেন্স অব্যাহত রাখেন। সে মৌসুমেই, ডেনমার্কের বিপক্ষে ভারতে অনুষ্ঠিত একটি ম্যাচে তিনি ১৩ রানের বিনিময়ে ২ উইকেট সংগ্রহ করেছিলেন, যা ওয়ানডেতে তার সেরা বোলিংয় রেকর্ড।
এরপরে বালুচকে ১৯৯৯ সালে শ্রীলঙ্কা সফরকারী টেস্ট দলের জন্য নির্বাচিত করা হয়। পাকিস্তান মহিলা ক্রিকেট দল তাদের ইতিহাসের প্রথম টেস্ট ম্যাচ খেলেছিল এ সিরিজেই। নিজের প্রথম টেস্ট ম্যাচটিতে বালুচ প্রথম ইনিংসে ৭৬ রান করেছিলেন যা ছিল দলের সর্বোচ্চ রান। অবশ্য, স্বাগতিকরা ৩০৯ রানে ম্যাচটি জিতে গিয়েছিল। ২০০০ সালে আয়ারল্যান্ডের বিপক্ষে তার পরের ম্যাচে তিনি শূন্য রানে আউট হয়েছিলেন। দলটি ২০০৪ সালে নিজ দেশে ওয়েস্ট ইন্ডিজের বিপক্ষে একটি সিরিজের আয়োজন করে। সিরিজের একমাত্র টেস্ট ম্যাচের প্রথম ইনিংসে বালুচ ২৪২ রান সংগ্রহ করেছিলেন। এটি ছিল তখন পর্যন্ত মহিলা টেস্ট ক্রিকেটে কোনও খেলোয়াড়ের ব্যক্তিগত সর্বোচ্চ রান। তার ২৪২ রানের ইনিংসটি টেস্ট ক্রিকেটে উদ্বোধনী ব্যাটসম্যানের সর্বোচ্চ টেস্ট ইনিংস। ম্যাচের তৃতীয় ইনিংসে তিনি নিজের ক্যারিয়ারের সেরা টেস্ট বোলিং পারফরম্যান্সও প্রদর্শন করেছিলেন। এ ইনিংসে তিনি ৪১ রানে ২টি উইকেট নিয়েছিলেন।
টাঙ্গাইল কমিউটার

টাঙ্গাইল কমিউটার (ট্রেন নম্বর ১০৩৩/১০৩৪) বাংলাদেশ রেলওয়ে কর্তৃক পরিচালিত বাংলাদেশের একটি কমিউটার ট্রেন। এটি টাঙ্গাইলের বঙ্গবন্ধু সেতু পূর্ব স্টেশন (বিবি ইস্ট) থেকে ঢাকার কমলাপুর স্টেশন পর্যন্ত চলাচল করে।
ট্রেনটি ২০০১ সালের ২০ জুলাই টাঙ্গাইল বাসীর জন্য একটি নতুন ট্রেন উদ্বোধন করা হয়। তখন ট্রেনটি ঢাকা-মির্জাপুর পর্যন্ত চলাচল করত। পরে ২০০৩ সালে ট্রেনটিকে বন্ধ করে দেওয়া হয়। ২০০৫ সালে আবার চালু করা হয়। তখন ঢাকা থেকে টাঙ্গাইল পর্যন্ত চলাচল করত। ২০০৯ সালের শেষের দিকে সিন্ধান্ত নেওয়া হয় যে ২০১০ সাল থেকে ট্রেনটি ঢাকা থেকে বঙ্গবন্ধু সেতু পূর্ব রেলওয়ে স্টেশন পর্যন্ত চলাচল করবে। অবশেষে ২০১০ সালে ট্রেনটিকে বঙ্গবন্ধু সেতু পূর্ব পর্যন্ত বর্ধিত করা হয়। ঢাকা-বঙ্গবন্ধু সেতু পূর্ব স্টেশন-ঢাকা রুটে "টাঙ্গাইল কমিউটার" নামে এই ট্রেনটি চালু করা হয় তুরাগ এক্সপ্রেস এর রেক দিয়ে। এতে বন্ধ করে দেওয়া হয় তুরাগ এক্সপ্রেস কে। ফলে তুরাগ এক্সপ্রেস এর অনেক যাত্রী উক্ত ট্রেন পুনরায় চালু করার জন্য মানববন্ধন করেন। 
এই মানববন্ধন বন্ধ করে তুরাগ এক্সপ্রেস চালুর ব্যাপারে বাংলাদেশ রেলওয়ে একটি সিদ্ধান্ত নেয়। সিদ্ধান্ত অনুযায়ী, অবমুক্ত ব্রডগেজ ভ্যাকুয়াম রেক দিয়ে টাঙ্গাইল কমিউটার ট্রেন এবং উক্ত ট্রেনের মিটারগেজ রেক দ্বারা পুনরায় তুরাগ এক্সপ্রেস ট্রেন চলাচল শুরু করে।
করোনার মহামারীর সময়ে টাঙ্গাইল কমিউটার ট্রেন বন্ধ থাকায় ২০২০ সালের ১৫ই অক্টোবর এই ট্রেনের রেক দিয়ে রাজশাহী-বি.মু.সি.ই-রাজশাহী রুটে বাংলাবান্ধা এক্সপ্রেস নামে একটি আন্তঃনগর ট্রেন চালু হয়। ফলে টাঙ্গাইল কমিউটার এর নিজস্ব কোনো রেক আপাতত না থাকলেও রেল বিভাগ জানায় মোহনগঞ্জ এক্সপ্রেস ইন্দোনেশিয়ার পিটি ইনকার তৈরি নতুন আধুনিক রেক পাওয়ায় এর অবমুক্ত মিটার-গেজ ভ্যাকুয়াম রেক টাঙ্গাইল এক্সপ্রেসকে দেওয়া হবে।
অবশেষে ২০২০ সালের ১৯শে ডিসেম্বর থেকে আন্তনগর মোহনগঞ্জ এক্সপ্রেস ট্রেনের অবমুক্ত ভ্যাকুয়াম রেক দ্বারা পরিচালনা শুরু করা হয়।
এই ট্রেনটিতে ২৩০০ বা ২৬০০ বা ২৭০০ বা ২৯০০ শ্রেনীর লোকোমেটিড ব্যবহার করা হচ্ছে।
সেরয়ানী নদী

সেরয়ানী নদী ভারতের পূর্বদিকে অবস্থিত পশ্চিমবঙ্গ রাজ্যের উত্তর দিনাজপুর জেলা দিয়ে প্রবাহিত নদী৷ এটি নাগর নদীর পশ্চিমতীরের উপনদী৷ এটি মূলত বৃষ্টির জলে পুষ্ট নদী৷
উত্তর দিনাজপুর জেলার ইসলামপুর মহকুমার নারায়ণ মৌজার একটি বিল থেকে এই সেরয়ানী নদীর উৎপত্তি। উৎপন্ন হয়ে এটি দক্ষিণ দিকে সামান্য পূর্বমুখ বরাবর আমবাড়ি, হরিপুরভিটা, ঝাড়বাড়ি গ্রাম পঞ্চায়েতগুলি অতিক্রম করে সেরয়ানী শোলপাড়ার নিকট ভারত বাংলাদেশ সীমান্তে পূর্ব ফুলবাড়ী মৌজায় নাগর নদীর সাথে মিশেছে। নদীটির দৈর্ঘ্য প্রায় ৩০ কিলোমিটার।
মহেড়া রেলওয়ে স্টেশন

মহেড়া রেলওয়ে স্টেশন বাংলাদেশের ঢাকা বিভাগের টাঙ্গাইল জেলার একটি রেলওয়ে স্টেশন।
বঙ্গবন্ধু সেতু চালু হলে সরাসরি ঢাকার সাথে রংপুর রাজশাহী খুলনা তথা উত্তর ও দক্ষিণবঙ্গের রেল যোগাযোগ চালু করার জন্য জামতৈল-জয়দেবপুর লাইন তৈরি করা হয়। ২০০৩ সালের মধ্যে সেতু পূর্ব- জয়দেবপুর জংশন পর্যন্ত রেলপথ বর্ধিত করা হয় যার দৈর্ঘ্য ৯৪ কিলোমিটার। এসময় এই রেলপথের স্টেশন হিসেবে মহেড়া রেলওয়ে স্টেশন তৈরি করা হয়।
মহেড়া রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
মির্জাপুর রেলওয়ে স্টেশন

মির্জাপুর রেলওয়ে স্টেশন বাংলাদেশের ঢাকা বিভাগের টাঙ্গাইল জেলার একটি রেলওয়ে স্টেশন।
বঙ্গবন্ধু সেতু চালু হলে সরাসরি ঢাকার সাথে রংপুর রাজশাহী খুলনা তথা উত্তর ও দক্ষিণবঙ্গের রেল যোগাযোগ চালু করার জন্য জামতৈল-জয়দেবপুর লাইন তৈরি করা হয়। ২০০৩ সালের মধ্যে সেতু পূর্ব- জয়দেবপুর জংশন পর্যন্ত রেলপথ বর্ধিত করা হয় যার দৈর্ঘ্য ৯৪ কিলোমিটার। এসময় এই রেলপথের স্টেশন হিসেবে মির্জাপুর রেলওয়ে স্টেশন তৈরি করা হয়।
মির্জাপুর রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
বিড়লা লিবারেল আর্টস অ্যান্ড ম্যানেজমেন্ট সায়েন্সেস ইনস্টিটিউট

১৯৮৭ সালে প্রতিষ্ঠিত বিড়লা ইনস্টিটিউট অফ লিবারেল আর্টস অ্যান্ড ম্যানেজমেন্ট সায়েন্সেস হলো কলকাতায় অবস্থিত একটি স্বায়ত্তশাসিত অলাভজনক শিক্ষাপ্রতিষ্ঠান যেটি "পশ্চিমবঙ্গ সমিতি নিবন্ধন আইন ১৯৬১" অধীন নিবন্ধিত তথা বিড়লা শিক্ষাপ্রতিষ্ঠান গোষ্ঠির একটি অঙ্গ। এই শিক্ষাপ্রতিষ্ঠানটি উদার শিল্প শিক্ষার বিকাশের প্রতি প্রতিশ্রুতিবদ্ধ।
শিক্ষা প্রতিষ্ঠানটি পশ্চিমবঙ্গ রাষ্ট্রীয় কারিগরী পরিষদ কর্তৃক স্বীকৃত। জনসংযোগ, ফ্যাশন ডিজাইন, গণযোগাযোগ, মন্টেসরি শিক্ষা, অভ্যন্তরীণ সজ্জা ও নকশা, কর্মী পরিচালন, মানবসম্পদ উন্নয়ন, বিপণন পরিচালনা, বিজ্ঞাপন ব্যবস্থাপনা, ভ্রমণ ও পর্যটন পরিচালনা এবং টেক্সটাইল ডিজাইন এইসব বিষয়গুলি এখানে পড়ানো হয়। কল সেন্টার এবং মেডিকেল ট্রান্সক্রিপশন বিষয়গুলিও এখানে পড়ানো হয়। সাধারণ পাঠ্যক্রম ছাড়াও শিক্ষাস্থানটি বিভিন্ন রকমের সাংস্কৃতিক ক্রিয়াকলাপকে পৃষ্ঠপোষকতা করে। শিক্ষার্থীদের শেখার ক্ষমতা আরো পরিপূরক করতে প্রকল্পকার্য্য, সেমিনার এবং সাইট ভিজিটের আয়োজন নিয়মিত শিক্ষাস্থান কর্তৃপক্ষ দ্বারা করা হয়।
বিড়লা লিবারেল আর্টস অ্যান্ড ম্যানেজমেন্ট সায়েন্সেস ইনস্টিটিউট মনে করে যে প্রতিটি শিক্ষিত ব্যক্তির একজন চৌকস খেলোয়াড়ের মতো সাধারণ সাংস্কৃতিক ঐতিহ্য সম্পর্কে কিছুটা জ্ঞান থাকা থাকে আরম্তভ করে বিবিধ বৌদ্ধিক বিভাগে চিন্তাভাবনার শক্তি তথা কেবলমাত্র মন এবং কল্পনা শক্তির প্রয়োগ করে আনন্দ পেতে সক্ষম হওয়া উচিত।
ম্যাশেবল

ম্যাশেবল ২০০৫ সালে পিট ক্যাশমোর কর্তৃক প্রতিষ্ঠিত একটি ডিজিটাল মিডিয়া, সংবাদ ও ব্লগিং সাইট।
বর্তমানে ওয়েবসাইটটিতে মাসিক ৪৫মিলিয়ন ভিজিটর এবং বিভিন্ন সামাজিক যোগাযোগ মাধ্যমসমূহে ২৮মিলিয়নেরও অধিক অনুসরণকারী রয়েছে। এছাড়াও ওয়েবসাইটটির বিভিন্ন পোস্ট ও কনটেন্টসমূহ প্রতি মাসে ৭.৫মিলিয়নের মতো শেয়ার করা হয়।
পিট ক্যাশমোর ২০০৫ সালের জুলাইয়ে স্কটল্যান্ডের আবের্ডিনে অবস্থানকালীন ম্যাশেবল প্রতিষ্ঠা করেন।
প্রতিষ্ঠার শুরুতে ম্যাশবেল ছিলো মূলত একটি ওয়ার্ডপ্রেস ব্লগ যার একমাত্র লেখক ছিলেন ক্যাশমোর। বিশ্ববিখ্যাত টাইম ম্যাগাজিন ২০০৯ সালের সেরা ২৫টি ব্লগিং সাইটের মধ্যে ম্যাশেবলকে স্থান দেয় এবং দ্রুতই সেটির জনপ্রিয়তা আরো বৃদ্ধি পায়। ২০১৫ সালের নভেম্বরের হিসাব অনুযায়ী টুইটারে এটির ৬০ লক্ষ অনুসরণকারী ও ফেসবুকে ৩২ লক্ষের মতো অনুসরণকারী ছিলো। ২০১৬ এর জুনে এটি হোয়েলরক ইন্ডাস্ট্রিজ এর কাছে ইউটিউব চ্যানেল সিনেফিক্স কিনে নেয়।
২০১৭সালের ডিসেম্বরে জিফ ডেভিস ৫০ মিলিয়ন ডলারের বিনিময়ে ম্যাশেবলকে কিনে নেয়। 
২৭ নভেম্বর ২০০৭ সালে প্রথমবারের মতো ম্যাশেবল সেরা অনলাইন কমিউনিটি ও সেবা শনাক্ত করতে আন্তর্জাতিক ওপেন ওয়েব অ্যাওয়ার্ড চালু করে। যেটির ভোট প্রক্রিয়া ম্যাশেবল ও তার অংশীদার ২৪টি ব্লগ সাইটের মাধ্যমে সম্পন্ন হয়। ২০০৮ এর ১০ জানুয়ারি সানফ্রান্সিসকোর প্যালেস হোটেলে ম্যাশেবল ওপেন ওয়েব অ্যাওয়ার্ডের প্রথম স্থান বিজয়ীর নাম ঘোষণা করে, যেখানে বিজয়ীদের মধ্যে ছিলো ফেসবুক, গুগল ডিগ, টুইটার, ইউটিউব, ইএসপিএন, ক্যাফেমম এবং প্যান্ডোরা। 
বার্ষিক ওপেন ওয়েব অ্যাওয়ার্ডের ২য় তম আসর ২০০৮এর নভেম্বর ও ডিসেম্বরে অনুষ্ঠিত হয়। বিভিন্ন ক্যাটাগরিতে বিজয়ীদের মধ্যে অন্তর্ভুক্ত ছিলো উইকি ক্যাটাগরিতে এনসাক্লোপিডিয়া ড্রামাটিকা, ডিগ, নেটলগ, মাইস্পেস।
ওপেন ওয়েব অ্যাওয়ার্ডের ৩য় আসর ২০০৯ সালের নভেম্বর ও ডিসেম্বরে অনুষ্ঠিত হয়। পরবর্তীতে
২০১০ সালের ২৭ সেপ্টেম্বর ম্যাশেবল, ওপেন ওয়েব অ্যাওয়ার্ডের নাম পরিবর্তন করে ৪র্থ আসরে ম্যাশেবল অ্যাওয়ার্ড নামে চালু করা হয়।
কালিয়াকৈর হাই–টেক সিটি রেলওয়ে স্টেশন

কালিয়াকৈর হাই–টেক সিটি রেলওয়ে স্টেশন (আনুষ্ঠানিক নাম: বঙ্গবন্ধু হাই–টেক সিটি রেলওয়ে স্টেশন) বাংলাদেশের একটি বি শ্রেণীর রেলওয়ে স্টেশন যা গাজীপুর জেলার কালিয়াকৈর উপজেলার কালিয়াকৈর হাইটেক সিটির পশ্চিম পাশে অবস্থিত। স্টেশনটি ২০১৮ সালের ১লা নভেম্বর উদ্বোধন করা হয়। কালিয়াকৈর হাই-টেক সিটির নিয়মিত যাত্রীদের চলাচলের সুবিধার্থে স্টেশনটি নির্মিত হয়েছে। ৩৪ কোটি ৮৪ লাখ ২৮ হাজার ৭৯৪ টাকা ব্যয়ে স্টেশনটি নির্মিত হয়েছে।
এ স্টেশনটি কালিয়াকৈর হাই-টেক পার্ক থেকে পশ্চিম দিকে এবং ঢাকা - টাঙ্গাইল মহাসড়কের পাশে অবস্থিত।
এ স্টেশনটির মূল নকশা করা হয়েছে ঢাকা জেলার কমলাপুর রেলওয়ে স্টেশনের আদলে। এতে একটি প্ল্যাটফর্ম ও একটি লুপ লাইন রয়েছে।
কালিয়াকৈর হাইটেক পার্ক রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
শাবির আলি

শাবির অ্যালি হলেন একজন কানাডীয় ইমাম ও ধর্মপ্রচারক। তিনি ২০২০ সাল পর্যন্ত টরন্টোতে "ইসলামিক ইনফরমেশন অ্যান্ড দাওয়া সেন্টার ইন্টারন্যাশনালের" সভাপতি ছিলেন। তিনি কুরআনীয় আয়াতগুলোর প্রাসঙ্গিক ব্যাখ্যা এবং খ্রিষ্টীয় বাইবেলের মধ্যে অনুরূপ অভিব্যক্তিতে যৌক্তিকতার জন্য সর্বাধিক পরিচিত। একটি গবেষণায় এই সিদ্ধান্তে উপনীত হয় যে, মুসলিম জনগোষ্ঠী এবং অমুসলিম উভয় জনগোষ্ঠীর জন্য কিছু উপকারী এবং আগ্রহী পদ্ধতি গ্রহণের মাধ্যমে ইসলামের দা'ওয়াহর ক্ষেত্রে তিনি অনেক অবদান রেখেছেন। এছাড়াও তিনি টিভি ও অনলাইন অনুষ্ঠান "লেট দ্যা কুরআন স্পিক"-এর প্রতিষ্ঠাতা।
শাবির অ্যালি গায়ানায় জন্মগ্রহণ করেন এবং ১৯৭৮ সালে তাঁর পরিবারের সাথে কানাডায় চলে যান। তিনি লরেন্টিয়ান বিশ্ববিদ্যালয় থেকে ধর্মীয় অধ্যয়নে বিএ এবং টরন্টো বিশ্ববিদ্যালয় থেকে এমএ এবং পিএইচডি লাভ করেন। তাঁর পিএইচডি বিষয় ছিল কুরআনের তাফসীর বা বিশ্লেষণের উপর।
গুলাব বাঈ

গুলাব বাই (জন্ম ১৯২৬, মৃত্যু ১৯৯৬), যিনি গুলাব জান নামে বিখ্যাত, ছিলেন একজন ভারতীয় মঞ্চ নৌটঙ্কি অভিনেত্রী। তিনি ছিলেন প্রচলিত গীতিনাট্য ধাঁচের নাটকের প্রথম মহিলা শিল্পী। অনেকেই মনে করেন তিনি এই বিভাগের একজন অগ্রগণ্য খ্যাতিমান উদ্গাতা। তিনি একটি সফল নৌটঙ্কি দল "দ্য গ্রেট গুলাব থিয়েটার সংস্থা" প্রতিষ্ঠা করেছিলেন। ১৯৯০ সালে, ভারত সরকার তাঁকে, চতুর্থ সর্বোচ্চ বেসামরিক পুরস্কার পদ্মশ্রীতে ভূষিত করেছিলেন।
গুলাব বাই ১৯২৬ সালে ভারতের উত্তরপ্রদেশ রাজ্যের ফারুখাবাদ জেলার বালপূর্বায় জন্মগ্রহণ করেছিলেন। তাঁর জন্ম হয়েছিল বেদিয়া বর্ণে, যারা ছিল পিছিয়ে পড়া সম্প্রদায়। তাদের মূল জীবিকা ছিল বিনোদনমূলক অভিনয়। ১৯৩১ সালে তিনি কানপুর ঘরানার ওস্তাদ ত্রিমোহন লাল এবং হাথরাস ঘরানার ওস্তাদ মোহাম্মদ খানের অধীনে আনুষ্ঠানিক ভাবে প্রশিক্ষণ নেওয়া শুরু করেছিলেন। মাত্র তেরো বছর বয়সে তিনি ত্রিমোহন লালের নৌটঙ্কি দলে যোগ দিয়ে জনসমক্ষে অভিনয় শুরু করেছিলেন, তিনি ছিলেন এই ধরনের শিল্পকলার প্রথম মহিলা অভিনেত্রী। শীঘ্রই, তিনি গানের একটি স্বতন্ত্র শৈলী তৈরি করেছিলেন যার ফলে তাঁর নাম "গুলাব জান" হিসেবে প্রসিদ্ধি পায়।
তাঁর ক্রমবর্ধমান জনপ্রিয়তা অনুভব করে তিনি তাঁর নিজের একটি নৌটঙ্কি দল প্রতিষ্ঠা করেছিলেন, নাম দিয়েছিলেন "দ্য গ্রেট গুলাব থিয়েটার সংস্থা" কিন্তু এতে তাঁর গুরু ত্রিমোহন লালের একেবারেই মত ছিলনা। গুলাব বাইয়ের নৌটঙ্কি দল যাত্রা শুরুর সঙ্গে সঙ্গেই সাফল্যের মুখ দেখা শুরু করে। সংস্থাটির পরিচালনার দায়িত্ব এবং তাঁর নিজের বয়সের কারণে ১৯৬০ এর দশকে তিনি নিজের অভিনয় কমিয়ে দিতে বাধ্য হয়েছিলেন। এরপর তিনি তাঁর ছোট বোন সুখবদনকে নৌটঙ্কির নেতৃস্থানীয় অভিনেত্রী হিসেবে তৈরি করতে থাকেন। পরে তাঁর নাম হয় নন্দ গুহ। তিনি কালক্রমে তাঁর নিজের অভিনয় ক্ষমতার জোরে একজন বিখ্যাত অভিনেত্রী হয়ে উঠেছিলেন। তাঁর মেয়ে মধুও একজন অভিনয় শিল্পী। তাঁর অভিনয় জীবনের শেষভাগে, শিল্পরূপ হিসাবে নৌটঙ্কির আবেদন, ধীরে ধীরে হ্রাস পায়।
১৯৯০ সালে ভারত সরকার তাঁকে চতুর্থ বেসামরিক সম্মান পদ্মশ্রী পুরস্কারে ভূষিত করেন। এর ছয় বছর পরে, ৭০ বছর বয়সে তিনি মারা যান। দীপ্তি প্রিয়া মেহরোত্রা তাঁর জীবনকে একটি জীবনী গ্রন্থে লিপিবদ্ধ করেছেন, বইটির নাম, "গুলাব বাই: দ্য কুইন অফ নৌটঙ্কি থিয়েটার"। 
পেঙ্গুইন ভারত বইটি প্রকাশ করেছিল। কানপুর শহরে মে মাসে মঞ্চে প্রণীত একটি নাটকের 
বিষয় ছিল তাঁর জীবন কাহিনী।
মৌচাক রেলওয়ে স্টেশন

মৌচাক রেলওয়ে স্টেশন বাংলাদেশের ঢাকা বিভাগের গাজীপুর জেলার একটি রেলওয়ে স্টেশন।
বঙ্গবন্ধু সেতু চালু হলে সরাসরি ঢাকার সাথে রংপুর রাজশাহী খুলনা তথা উত্তর ও দক্ষিণবঙ্গের রেল যোগাযোগ চালু করার জন্য জামতৈল-জয়দেবপুর লাইন তৈরি করা হয়। ২০০৩ সালের মধ্যে সেতু পূর্ব- জয়দেবপুর জংশন পর্যন্ত রেলপথ বর্ধিত করা হয় যার দৈর্ঘ্য ৯৪ কিলোমিটার। এসময় এই রেলপথের স্টেশন হিসেবে মৌচাক রেলওয়ে স্টেশন তৈরি করা হয়।
মৌচাক রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
কুমকুম মোহান্তি

কুমকুম মোহান্তি (জন্ম: ১০ সেপ্টেম্বর ১৯৪৬) ওড়িশি নৃত্যশিল্পী।
মোহান্তির জন্ম ভারতের ওড়িশা রাজ্যের কটক জেলায়। তিনি কালা বিকাশ কেন্দ্রের গুরু কেলুচরণ মহাপাত্রের কাছ থেকে প্রশিক্ষণ গ্রহণ করেছিলেন। তিনি অভিনয়া নৃত্যের জন্য পরিচিত। তিনি ওড়িশা সরকারের বিশেষ সচিব (সংস্কৃতি) হিসাবে কাজ করেছেন। ২০০৪ সালে অবসর গ্রহণের পরে, তিনি ২০০৬ সালে ভুবনেশ্বরে তাঁর নৃত্য বিদ্যালয় "গীতি গোবিন্দ" শুরু করেন। বর্তমানে তিনি স্কুল অফ হিউম্যানিটিস, সোস্যাল সায়েন্সেস অ্যান্ড ম্যানেজমেন্ট আইআইটি ভুবনেশ্বরে সহযোগী প্রফেসর হিসাবে কর্মরত আছেন।
এম. শামসুর রহমান

এম. শামসুর রহমান ( – ১৬ ফেব্রুয়ারি ২০২০) বাংলাদেশের একজন শিক্ষায়তনিক ব্যক্তি ও লেখক ছিলেন। জাতীয় কবি কাজী নজরুল ইসলাম বিশ্ববিদ্যালয়ের প্রথম উপাচার্য ছিলেন।
এম. শামসুর রহমান রাজশাহী বিশ্ববিদ্যালয়ের লোকপ্রশাসন ও রাষ্ট্রবিজ্ঞান বিভাগের অধ্যাপক ছিলেন। তিনি লোকপ্রশাসন ও রাষ্ট্রবিজ্ঞান সংক্রান্ত গ্রন্থও রচনা করেছেন।
এম. শামসুর রহমান ২০০৪ সালের ২৪ জুলাই থেকে ২০০৬ সালের ৬ জুন পর্যন্ত জাতীয় কবি কাজী নজরুল ইসলাম বিশ্ববিদ্যালয়ের প্রকল্প পরিচালক ছিলেন। পরবর্তীতে, তিনি ২০০৬ সালের ৭ জুন থেকে ২০০৯ সালের ১৯ এপ্রিল পর্যন্ত তিনি জাতীয় কবি কাজী নজরুল ইসলাম বিশ্ববিদ্যালয়ের উপাচার্য হিসেবে দায়িত্ব পালন করেছিলেন।
এম. শামসুর রহমান ঢাকার অ্যাপোলো হাসপাতালে ২০২০ সালের ১৬ ফেব্রুয়ারি ৮০ বছর বয়সে মৃত্যুবরণ করেন।
কালিয়াকৈর কমিউটার

কালিয়াকৈর কমিউটার (ট্রেন নাম্বার-কালিয়াকৈর কমিউটার-১/২/৩/৪) বাংলাদেশ রেলওয়ের অধীনে চলা একটি কমিউটার ট্রেন। ২০২০ সাল থেকে কালিয়াকৈর কমিউটার চলাচল বন্ধ রয়েছে। এই ট্রেনটি আগে জয়দেবপুর কমিউটার ও টঙ্গী কমিউটার নামে জয়দেবপুর-ঢাকা ও টঙ্গী-ঢাকা রেলপথে চলাচল করতো।
ঢাকা থেকে কালিয়াকৈর রেলপথে চলাচল করে।
ঢাকা থেকে বঙ্গবন্ধু হাইটেক সিটিতে কর্মরত চাকরিজীবিদের চলাচলের সুবিধার্থে এই ট্রেন পরিষেবা চালু করা হয়।
প্রকাশ কৌর

কৌরের জন্ম ব্রিটিশ ভারতে লাহোরের পাঞ্জাবী-শিখ পরিবারে হয়েছিল। তিনি বিখ্যাত পাঞ্জাবি গায়ক-গীতিকার সুরিন্দর কৌরের বড় বোন।
১৯৪১ সালে 'পেশোয়ার "রেডিও'তে" সরাসরি অভিনয় দিয়ে কৌর তার আত্মপ্রকাশ করেছিলেন এবং তারপরে ১৯৪৩ সালের ৩১ আগস্ট এইচএমভি লেবেলের জন্য তিনি এবং তাঁর ছোট বোন সুরিন্দর কৌর তাদের প্রথম যুগল, ""মাওয়ান তে ধীণ রাল বাইথিয়ান" " গেয়েছিলেন, যা তাদেরকে ভারত উপমহাদেশ জুড়ে সুপারস্টার বানিয়েছিল।
জামালপুর–যমুনা সেতু পূর্ব লাইন

জামালপুর-যমুনা সেতু পূর্ব লাইন বাংলাদেশ রেলওয়ের একটি মিটারগেজ রেলপথ। এই রেলপথ টি পূর্বাঞ্চল রেলওয়ের অধীনে রক্ষণাবেক্ষণ ও পরিচালিত হয়।
ব্রিটিশ শাসনামলে ১৮৯৯ সালে জামালপুর থেকে তারাকান্দি হয়ে জগন্নাথগঞ্জ ঘাট পর্যন্ত রেললাইন তৈরি করা হয়। ঈশ্বরদী-সিরাজগঞ্জ লাইন তৈরি হলে রেলওয়ের নিজস্ব রেলফেরি দ্বারা যমুনা নদী পার হয়ে মালামাল ও যাত্রীরা সিরাজগঞ্জ ঘাট রেলওয়ে স্টেশন হয়ে উত্তরাঞ্চল ও কলকাতা পর্যন্ত চলাচল করতো যমুনা সেতু তৈরি হওয়ার আগ পর্যন্ত। কিন্তু ১৯৯৮ সালে যমুনা সেতু চালু হলে সকল ট্রেন এই সেতু হয়ে চলাচল শুরু করে। এতে বন্ধ করে দেওয়া হয় এই ঘাট লাইনটি। পরে ইব্রাহিমাবাদ রেলওয়ে স্টেশন থেকে ঢাকা ও উত্তরবঙ্গের সঙ্গে বৃহত্তর ময়মনসিংহ অঞ্চলের মানুষের সরাসরি রেল যোগাযোগ উন্নয়নের জন্য প্রায় ২৫০ কোটি টাকা ব্যয়ে সরিষাবাড়ীর তারাকান্দি রেলওয়ে স্টেশন পর্যন্ত এই রেলপথ নির্মাণ করা হয়। যা ২০১২ সালের ৩০শে জুন বাংলাদেশের পলাতক প্রধনমন্ত্রী শেখ হাসিনা কর্তৃক উদ্বোধন করা হয়।
জামালপুর-যমুনা সেতু পূর্ব লাইনে অবস্থিত রেলওয়ে স্টেশন সমূহের তালিকা নিম্নে দেওয়া হলো:
(ঘাট লাইন)
১৮৮৫ সালে ময়মনসিংহের সঙ্গে ঢাকার সংযোগ স্থাপন করে রেলপথ স্থাপিত হয়। এই রেলপথ ১৮৯৪ সালে জামালপুর পর্যন্ত, ১৮৯৯ সালে সরিষাবাড়ী উপজেলার জগন্নাথগঞ্জ পর্যন্ত সম্প্রসারিত হয়।
জামতৈল-জয়দেবপুর লাইন
ডেইজি ডিবোল্ট

ডোনা মেরি "ডেইজি" ডিবোল্ট (জুলাই ১৯, ১৯৪৫- অক্টোবর ৪, ২০১১) একজন কানাডিয়ান গায়ক, সুরকার এবং গীতিকার ছিলেন। তিনি লোক-গানের জোড় ফ্রেজার এবং ডিবোল্টের সদস্য ছিলেন।
সংগীতশিল্পী ও সংগীত শিক্ষক মারজুরি ডিবোল্টের কন্যা, তিনি উইনিপেগে জন্মগ্রহণ করেছিলেন এবং লেনি ব্রেউর কাছ থেকে গিটারের পাঠ গ্রহণ করেছিলেন। ডিবোল্ট ১৯৬৫ সালে অন্টারিও চলে আসেন এবং কফি হাউসে গান শুরু করেন। ১৯৬৮ সালে, তিনি মেরিপোসা ফোক ফেস্টিভ্যালে অ্যালান ফ্রেজারের সাথে তার দেখা হয়। তারা দুজন ব্যক্তিগতভাবে ও গানের বিষয়ে একে অন্যের সাথে জড়িত হয়ে পরেন। তারা ১৯৭১ এবং ১৯৭৩ সালে অ্যালবাম রেকর্ড করেন। কিন্তু কয়েক বছর পরে এটি ভেঙে যায়। তিনি একক শিল্পী হিসাবে পারফর্ম অব্যাহত রেখেছিলেন এবং কানাডিয়ান জাতীয় চলচ্চিত্র বোর্ড এবং টেলিভিশনের হয়ে ফিল্মের স্কোর লিখতেন। তিনি সিবিসি রেডিওতে এবং কানাডার বিভিন্ন প্রেক্ষাগৃহে বিভিন্ন নাটকে পারফর্ম করেছেন। কবি রবার্ট ডিকসনের সাথে ডিবোল্টের একটি ছেলে ছিল। লোকসঙ্গীতের পাশাপাশি তিনি জাজ, কান্ট্রি, ব্লুজ এবং রেগিও পারফর্ম করেছেন। তিনি ম্যান্ডোলিন, অ্যাকর্ডিয়ান এবং গিটার বাজাতে পারতেন। 
ডিবোল্ট ৬৬ বছর বয়সে টরন্টোতে ক্যান্সারে মারা গিয়েছিলেন।
কুঁড়ি

উদ্ভিদবিদ্যায়, কুঁড়ি বলতে একটি অপরিণত বা ভ্রূণ অঙ্কুর, কলি, মুকুল বা কোড়লকে বোঝানো হয়। সাধারণত পাতার অক্ষরেখায় বা কান্ডের ডগায় এটি তৈরি হয়। একবার গঠন হয়ে গেলে, একটি কুঁড়ি সুপ্ত অবস্থায় কিছু সময়ের জন্য থাকতে পারে বা এটি সঙ্গে সঙ্গে একটি অঙ্কুর তৈরি করতে পারে। কুঁড়ি ফুল বা ছোট অঙ্কুরে বিকাশে বিশেষায়িত হতে পারে। প্রাণিবিদ্যায়ও কুঁড়ি শব্দটি ব্যবহৃত হয়, যেখানে এটি শরীর থেকে বেড়ে উঠা এক ধরনের অঙ্গকে বোঝায় যা সম্পূর্ণ নতুন একটি জীবে পরিণত হতে পারে।
অনেক কাষ্ঠল গাছের কুঁড়ি, বিশেষত নাতিশীতোষ্ণ বা শীতল জলবায়ুতে কুঁড়িগুলো স্কেল নামে পরিচিত একধরনের পরিবর্তিত পাতা দ্বারা সুরক্ষিত থাকে যা কুঁড়ির সূক্ষ্ম অংশকে শক্ত করে ঘিরে থাকে। অনেকগুলি কুঁড়ি স্কেল একটি আঠালো পদার্থ দ্বারা আচ্ছাদিত করা থাকে যা অতিরিক্ত সুরক্ষাপ্রদায়ক হিসাবে কাজ করে। কুঁড়িগুলো বিকশিত হওয়া কালে স্কেলগুলো কিছুটা বড় হতে পারে তবে এগুলো সাধারণত ক্রমবর্ধমান কাণ্ডের পৃষ্ঠে অনুভূমিকভাবে দীর্ঘায়িত একরকম দাগ ফেলে দেয়। এই দাগগুলির মাধ্যমে যে কোনও তরুণ শাখার বয়স নির্ধারণ করতে পারা যায়, যেহেতু প্রতিবছর বৃদ্ধিতে একটি কুঁড়ি গঠন শেষ হয়। শাখার অবিচ্ছিন্ন বৃদ্ধির ফলে কয়েক বছর পরে এই দাগগুলি বিলুপ্ত হয়ে যায় বলে পুরানো শাখাগুলির মোট বয়স এই উপায়ে নির্ধারণ করা যায় না।
In many plants scales do not form over the bud, and the bud is then called a naked bud. The minute underdeveloped leaves in such buds are often excessively hairy. Naked buds are found in some shrubs, like some species of the Sumac and Viburnums ("Viburnum alnifolium" and "V. lantana") and in herbaceous plants. In many of the latter, buds are even more reduced, often consisting of undifferentiated masses of cells in the axils of leaves. A terminal bud occurs on the end of a stem and lateral buds are found on the side. A head of cabbage (see Brassica) is an exceptionally large terminal bud, while Brussels sprouts are large lateral buds.
Since buds are formed in the axils of leaves, their distribution on the stem is the same as that of leaves. There are alternate, opposite, and whorled buds, as well as the terminal bud at the tip of the stem. In many plants buds appear in unexpected places: these are known as adventitious buds.
Often it is possible to find a bud in a remarkable series of gradations of bud scales. In the buckeye, for example, one may see a complete gradation from the small brown outer scale through larger scales which on unfolding become somewhat green to the inner scales of the bud, which are remarkably leaf-like. Such a series suggests that the scales of the bud are in truth leaves, modified to protect the more delicate parts of the plant during unfavorable periods.
কুঁড়ির সাহায্যে প্রায়শই গাছ সনাক্তকরণ করা হয়, বিশেষত শীতকালে আবহাওয়াজনিত কারণে যখন গাছপালার পাতা ঝরে পড়ে। কুঁড়িগুলি বিভিন্ন মানদণ্ড (অবস্থান, স্থিতি, রূপচর্চা এবং ফাংশন) অনুসারে শ্রেণিবদ্ধ ও বর্ণিত হতে পারে।
উদ্ভিদবিদ্যার সাধারণত নিচের নামগুলো ব্যবহার করেন :
বিজয়লাল চট্টোপাধ্যায়

বিজয়লাল চট্টোপাধ্যায় (সেপ্টেম্বর ১৮৯৮ — ১৮ ফেব্রুয়ারি ১৯৭৪) মুক্তিসংগ্রামী চারণকবি ও সাংবাদিক।
বিজয়লাল চট্টোপাধ্যায়ের জন্ম পশ্চিমবঙ্গের নদীয়া জেলার কৃষ্ণনগরে। পিতার নাম কিশোরীলাল চট্টোপাধ্যায়। কৃষ্ণনগরের সি.এম.এস স্কুল হতে ম্যাট্রিক ও কৃষ্ণনগর সরকারি কলেজ থেকে আই.এ পাশ করেন। ১৯১৯ খ্রিস্টাব্দে বি.এ পড়ার সময় অসহযোগ আন্দোলনে যোগ দেন।
কৃষ্ণনগর কলেজের অধ্যাপক নৃপেন্দ্রচন্দ্র বন্দ্যোপাধ্যায় তার বিপ্লবীজীবন ও সাহিত্যমন্ত্রের দীক্ষাগুরু। জীবনের প্রথমদিকে সুভাষচন্দ্র, হেমন্তকুমার সরকার ও কবি নজরুলের অনুসারী হলেও রাজনৈতিক আদর্শে তিনি ছিলেন পরিপূর্ণ গান্ধীবাদী। দেশের স্বাধীনতাকামী সৈনিক হিসাবে তিনি পরিচিত ছিলেন। নদীয়া জেলা জাতীয় কংগ্রেসের সম্পাদক থাকাকালে ১৯২২ খ্রিস্টাব্দে ছয় মাস কারারুদ্ধ থাকেন তিনি।
রবীন্দ্রনাথের আহ্বানে ১৯২৭ খ্রিস্টাব্দে কিছুদিন শান্তিনিকেতনে কাজ করেছেন। সাংবাদিকতা ছিল তার কর্মজীবনের পেশা। বহু পত্রিকা সম্পাদনার কাজ করেছেন। 'বঙ্গবাণী' পত্রিকার সহ-সম্পাদক থাকাকালে তার বিখ্যাত কাব্য "সর্বহারার গান" প্রকাশিত হয়। ১৯৩০ খ্রিস্টাব্দে কলকাতার সাংবাদিকতার কাজ ছেড়ে লবণ সত্যাগ্রহ আন্দোলনের সময় নদীয়া জেলা কংগ্রেসের সভাপতির দায়িত্ব গ্রহণ করেন। ১৯৩২ খ্রিস্টাব্দে নয় মাসের কারাবাস ঘটে। ১৯৩৩ খ্রিস্টাব্দে সাপ্তাহিক 'দেশ' পত্রিকার আবির্ভাবের মূলে বিজয়লালের সক্রিয় ভূমিকা ছিল। ১৯৪২ খ্রিস্টাব্দে আবার আন্দোলনে যোগ দিয়ে এক বছর জেলে কাটান। পরে সাংবাদিক হিসাবে 'দৈনিক লোকসেবক', 'কৃষক', 'ঊষা' প্রভৃতি পত্রিকার সাংবাদিকতা করেন। উত্তরকালে চারণকবি হিসাবে খ্যাতি লাভ করেন। এক সময়ে বাংলার গ্রামে-গঞ্জে ঘুরে জনসাধারণের ঘুম ভাঙাবার, তাদের দেশ প্রেমে উদ্বুদ্ধ করার ভার নিয়েছিলেন। স্থানীয় সম্প্রদায়কে সামাজিক সংস্কারের পথে দাঁড় করানো শুরু করেছিলেন তিনি। দীর্ঘ কাল ধরে বহু কবিতা লিখে পত্রিকায় প্রকাশ করেছেন। তার গদ্য রচনাও তারুণ্য ও উদাত্ত যৌবনধর্মে বাণীময়। বহু বিষয় নিয়ে তিনি সুন্দর ও সহজ ভাষায় আলোচনা করে দেশের যুব সমাজকে এককালে নূতন নূতন চিন্তার খোরাক জুগিয়েছেন। রবীন্দ্রকাব্য ও জীবনের একজন গুণগ্রাহী সমালোচক হিসাবে স্বীকৃতি পেয়েছিলেন। স্বয়ং রবীন্দ্রনাথ তার বিশ্লেষণ ও সিদ্ধান্তকে স্বাগত জানিয়েছিলেন। তার রবীন্দ্রনাথ সংক্রান্ত গ্রন্থ 'বিদ্রোহী রবীন্দ্রনাথ' ১৯৩২ খ্রিস্টাব্দে ইংরেজ সরকার বাজেয়াপ্ত করে। দেশের প্রথম ও দ্বিতীয় সাধারণ নির্বাচনে পশ্চিমবঙ্গ বিধানসভায় দু-বার জনপ্রতিনিধি নির্বাচিত হন। বিধানসভায় বাগ্মিতার জন্য বিজয়লালের খ্যাতি ছিল। নদীয়া জেলার আন্দুলিয়ার পল্লী পরিবেশে আমৃত্যু গঠনমূলক কাজে লিপ্ত ছিলেন।
বিজয়লাল চট্টোপাধ্যায় ১৯৭৪ খ্রিস্টাব্দের ১৮ ই ফেব্রুয়ারি কল্যাণীর গান্ধী স্মৃতি হাসপাতালে মৃত্যুবরণ করেন।
আল্লাহ জিলাই বাঈ

আল্লাহ জিলাই বাই (১ ফেব্রুয়ারি ১৯০২-৩ নভেম্বর ১৯৯২) ভারতের রাজস্থানের লোক গায়ক ছিলেন।
বিকানের গায়ক পরিবারে জন্মগ্রহণ করেছিলেন, তিনি ১০ বছর বয়সে মহারাজা গঙ্গা সিংহের দরবারে গান করছিলেন। তিনি ওস্তাদ হুসেন বকশ খানের কাছ থেকে এবং পরে আচ্চন মহারাজের কাছ থেকে গান গাওয়ার পাঠ গ্রহণ করেছিলেন। তার অবস্থান এবং জনপ্রিয়তা সত্ত্বেও তিনি একজন নম্র শিল্পী ছিলেন।
তিনি মান্ড, ঠুমরী, খেয়াল এবং দাদরায় ভাল পারদর্শী ছিলেন। সম্ভবত কেসরিয়া বালাম সবথেকে ভালো জানা ছিল। ১৯৮২ সালে, ভারত সরকার তাকে কলা ক্ষেত্রে পদ্মশ্রী সম্মাননা প্রদান করেন, যা সর্বোচ্চ বেসামরিক পুরষ্কারগুলির মধ্যে একটি। ১৯৮৮ সালে লোক সংগীতের জন্য তিনি সংগীত নাটক আকাদেমি পুরষ্কারেও ভূষিত হয়েছেন।
স্বর্ণ লতা (গায়িকা)

স্বর্ণ লতা বা স্বরণলতা (জন্ম ১৯ নভেম্বর ১৯৩৮) ( ) ভারতীয় পাঞ্জাবের প্রাক্তন পাঞ্জাবি গায়িকা। তিনি "লাই দে মায় ক্যালিয়ান বাগান দি" "মেহেন্দি", "মুন্হ ভিচ ভাবি দে, নন্দ বুরকিয়ান পাভের" মতো তার গানের জন্য পরিচিত। তিনি তাঁর সময়ের হরচরণ গেরেওয়াল, করমজিৎ ধুড়ি, কর্ণেল গিল, মুহাম্মদ সাদিক, দিদার সন্ধু, গুরুচরণ পোহলি, রমেশ রঙ্গিলা, জগৎ সিং জগা, দালিপ সিং দীপ এবং মহেন্দ্র সহ প্রায় প্রতিটি পাঞ্জাবি গায়কের সাথেই গান করেছেন। তাঁর বেশিরভাগ রেকর্ডিং করমজিৎ ধুরির সাথে পাওয়া গেছে যার সাথে তিনি দীর্ঘ সময় ধরে লাইভ শোতে পারফর্ম করেছেন।
পাঞ্জাবের রাজনৈতিক পরিস্থিতির কারণে, তিনি ১৯৮৮ সালে লাইভ শো করা বন্ধ করেছিলেন এবং তার শেষ পারফর্ম ছিল ধিলওয়ানে।
ঊষা নাঙ্গিয়ার

উষা নাঙ্গিয়ার একজন ভারতীয় ঐতিহ্যবাহী নৃত্য শিল্পী। ঊষা নাঙ্গির কথু পারফর্ম করেন । 
ঊষা কেরালার একটি পারফর্মিং পরিবারে জন্মগ্রহণ করেছিলেন। তিনি ছোটবেলায় ১০ বছর বয়সে শুরু করেছিলেন, প্রথমে তিনি কুদ্দিত্তম এবং তারপর নাঙ্গির কথু অনুশীলন শুরু করেন। ১৯৮০ সালে, উষা কুদ্দিত্তম প্রশিক্ষণ কেন্দ্র, আম্মানুর গুরুকুলামে যোগদান করেন। তিনি স্কুলে যোগদানকারী প্রথম মেয়ে ছিলেন। 
নাঙ্গিয়ার কুদ্দিত্তমের উপর একটি বইও প্রকাশ করেছেন, যার শিরোনাম 'অভিনেত্রী'।
মেঘনা ভেঙ্কট

মেঘনা ভেঙ্কট, একজন ভারতীয় ধ্রুপদী ভরত নাট্যম নৃত্যশিল্পী। তিনি একজন কোরিওগ্রাফার এবং শিক্ষকও। তিনি গুরু শ্রী আদির কে লক্ষনের শিষ্য। তিনি ভারতে বহু জায়গায় পারফর্ম করেছেন। তিনি নদা নীরাজনামের নিয়মিত শিল্পী। তিনি সাই আর্টস ইন্টারন্যাশনাল কর্তৃক পরিচালিত বিশ্ব নৃত্য দিবসের অনুষ্ঠানে অংশ নিয়েছেন।
জামালপুর টাউন জংশন রেলওয়ে স্টেশন

জামালপুর টাউন জংশন রেলওয়ে স্টেশন বাংলাদেশের ময়মনসিংহ বিভাগের জামালপুর জেলার একটি জংশন রেলওয়ে স্টেশন। এটি জামালপুর জেলা শহরের প্রাণকেন্দ্রে অবস্থিত।এটিই বৃহত্তর ময়মনসিংহের সর্বপ্রথম জংশন স্টেশন। 
১৮৮৫ সালে ময়মনসিংহের সঙ্গে ঢাকার সংযোগ স্থাপন করে রেলপথ স্থাপিত হয়। এই রেলপথ ১৮৯৪ সালে জামালপুর পর্যন্ত, ১৮৯৯ সালে সরিষাবাড়ী উপজেলার জগন্নাথগঞ্জ পর্যন্ত সম্প্রসারিত হয়। ১৯১২ সালে জামালপুর থেকে বাহাদুরাবাদ রেললাইন তৈরি হলে জামালপুর জংশন স্টেশনে পরিণত হয়।
জামালপুর রেলওয়ে স্টেশন দিয়ে যেসকল ট্রেন চলাচল করে নিম্নে তা উল্লেখ করা হলো:
দোলঞ্চা নদী

দোলঞ্চা বা দলঞ্চা নদী ভারতের পূর্বদিকে অবস্থিত পশ্চিমবঙ্গ রাজ্যের উত্তর দিনাজপুর জেলা দিয়ে প্রবাহিত নদী৷ এটি নাগর নদীর পশ্চিমতীরের উপনদী৷ এটি মূলত বৃষ্টির জলে পুষ্ট নদী৷
উত্তর দিনাজপুর জেলার ইসলামপুর মহকুমার সাপনিকলা বনাঞ্চল থেকে এই দলঞ্চা নদীর উৎপত্তি। যাত্রাপথে এটি সুজালি, বইরঝাড়ি, ঘোড়ামারা, বোচাভিটা প্রভৃৃৃতি গ্রাম পঞ্চায়েত অতিক্রম করে কোণীভিটায় এসে নাগর নদীর সাথে মিলিত হয়েছে। নদীটির দৈর্ঘ্য প্রায় ২০ কিলোমিটার। জনশ্রুতি অনুযায়ী পুর্বে এই নদীর তীরে শাল, কদম, শিরীষ প্রভৃতি গাছের অরণ্য ছিল বলে জানা গেছে।
দীপ্তি ওমচারী ভাল্লা

দীপ্তি ওমচারী ভাল্লা, একজন ভারতীয় শিল্পী, যিনি নৃত্য ও গানে বহুমুখী প্রতিভার অধিকারী। তিনি এইসব দক্ষতা তার মা লীলা ওমচারী নিকট থেকে অর্জন করেছিলেন। তিনি একজন সুপরিচিত কর্ণাটক গায়ক ছিলেন। তিনি ভারতের কেরালার ধ্রুপদী নৃত্য মোহিনীয়ত্তমের একজন শীর্ষস্থানীয় প্রদর্শক ছিলেন। তিনি মোহিয়ত্তম কালামন্দলম কল্যাণিকুট্টি আম্মার কাছ থেকে মহিলা শাস্ত্রীয় একক নৃত্য শিখলেন। তিনি দিল্লি বিশ্ববিদ্যালয়ের সংগীত ও চারুকলা অনুষদে কার্ন্যাটিক সংগীতের অধ্যাপক। তিনি ২০০৭ সালে সংগীত নাটক আকাদেমি পুরস্কার পেয়েছিলেন।
রঞ্জনা গৌহর

পদ্মশ্রী রঞ্জনা গৌহর একজন ওড়িশি নৃত্যশিল্পী। ওড়িশি হলো একটি প্রাচীন নৃত্যশৈলী যা বহু শতাব্দী আগে ওড়িশার মন্দিরে উদ্ভূত হয়েছিল।
তিনি ২০০৩ সালে পদ্মশ্রী পুরস্কার পেয়েছিলেন এবং ভারতের রাষ্ট্রপতি কর্তৃক ২০০৭ সালে সংগীত নাটক আকাদেমি পুরস্কার পেয়েছিলেন।
বারুয়াখালী উচ্চ বিদ্যালয়

বারুয়াখালী উচ্চ বিদ্যালয় ঢাকা জেলার ঐতিহ্যবাহী একটি বিদ্যালয়।
ঢাকা জেলার নবাবগঞ্জ উপজেলাধীন বারুয়াখালী ইউনিয়নে বিদ্যালয়টি অবস্থিত।
ঢাকা জেলার নবাবগঞ্জ উপজেলার বারুয়াখালী ইউনিয়নে কোন মাধ্যমিক শিক্ষাপ্রতিষ্ঠান না থাকায় নব্বই এর দশকে বারুয়াখালী, শিকারীপাড়া ও জয়কৃষ্ণপুর ইউনিয়নের শিক্ষানুরাগী ব্যক্তিগণ বারুয়াখালী এলাকায় একটি মাধ্যমিক শিক্ষাপ্রতিষ্ঠান প্রতিষ্ঠার জন্য উদ্যোগ নেন। বেশ কয়েক বছর ধরে বিদ্যালয় প্রতিষ্ঠার জন্য বিভিন্ন কর্মসূচীর আয়োজন করা হয়। ১৯৯২ খ্রিস্টাব্দে বিদ্যালয়টি প্রতিষ্ঠিত হয়। একই সনের ১ জানুয়ারি থেকে বিদ্যালয়ের ছাত্রভর্তি ও পাঠদান কার্যক্রম শুরু করা হয়।
২০১৭ খ্রিস্টাব্দে বিদ্যালয়ের ২৫বছর পূর্তিতে “রজত জয়ন্তী ” উৎসব পালন করা হয়।
বিদ্যালয়টি ২.০২ কাঠা জমির ওপর প্রতিষ্ঠিত, যার মধ্যে একাডেমিক ভবন ১.০২ কাঠা জায়গার ওপর নির্মাণ করা হয়েছে।
লেখাপড়ার পাশাপাশি খেলাধুলা করার জন্য বিদ্যালয়ে ১.০১ কাঠা বিশিষ্ট একটি খেলার মাঠ রয়েছে।
এই বিদ্যালয়ে ৬ষ্ঠ থেকে দশম শ্রেণি পর্যন্ত পাঠদান করানো হয়।
বিদ্যালয়ের ৯ম-১০ম শ্রেণিতে নিম্নোক্ত বিভাগসমূহ চালু রয়েছেঃ
সুশৃঙ্খল মন ও আনুগত্য তৈরিতে, এই বিদ্যালয়ে প্রতিদিন শিক্ষা কার্যক্রমের পূর্বে সমাবেশ হয়ে থাকে।
বিদ্যালয়ের শিক্ষকমন্ডলী এবং ছাত্রছাত্রীদের অভিভাবকরা মিলে বিভিন্ন সময়ে একসঙ্গে আলোচনা করে থাকে। সেখানে ছাত্রছাত্রীদের সমস্যা ও প্রতিকারের আলোচনা করা হয়॥
এই বিদ্যালয়ে শিক্ষার্থীদের জন্য লাইব্রেরী, কম্পিউটার ল্যাব, বিজ্ঞান ল্যাব রয়েছে। অডিটোরিয়াম রুম রয়েছে এবং প্রতি বছর সাংস্কৃতিক প্রতিযোগিতা অনুষ্ঠিত হয়। এই বিদ্যালয়ে প্রতি বছর বার্ষিক ক্রীড়া প্রতিযোগিতা অনুষ্ঠিত হয়। শিক্ষার্থীদের জন্য বিশুদ্ধ পানির ব্যবস্থা ও রয়েছে এখানে।
বিদ্যালয়ের বর্তমান প্রধান শিক্ষক মো. হারুন অর রশিদ। 
১৯৯২খ্রিঃ থেকে ২০২৫খ্রিঃ পর্যন্ত যাঁরা বিদ্যালয়ের প্রধান শিক্ষকের দায়িত্ব পালন করছেনঃ
বিদ্যালয়টি ১৯৯৪ সনে নিম্ন মাধ্যমিক বিদ্যালয় এবং ১৯৯৫ সনে মাধ্যমিক বিদ্যালয় হিসেবে ঢাকা শিক্ষা বোর্ড থেকে স্বীকৃতি পায়। 
১৯৯৪ সালে অত্র বিদ্যালয়টি এম.পি.ভুক্তির অনুমোদন পায়।
কেন্দুয়া বাজার রেলওয়ে স্টেশন

কেন্দুয়া বাজার রেলওয়ে স্টেশন বাংলাদেশের ময়মনসিংহ বিভাগের জামালপুর জেলার একটি রেলওয়ে স্টেশন।
১৮৮৫ সালে ময়মনসিংহের সঙ্গে ঢাকার সংযোগ স্থাপন করে রেলপথ স্থাপিত হয়। এই রেলপথ ১৮৯৪ সালে জামালপুর পর্যন্ত, ১৮৯৯ সালে সরিষাবাড়ী উপজেলার জগন্নাথগঞ্জ পর্যন্ত সম্প্রসারিত হয়। এসময় এই লাইনের স্টেশন হিসেবে কেন্দুয়া বাজার রেলওয়ে স্টেশন তৈরি করা হয়।
কেন্দুয়া বাজার রেলওয়ে স্টেশন দিয়ে যেসকল ট্রেন চলাচল করে নিম্নে তা উল্লেখ করা হলো:
কর্নওয়ালিস কোড

কর্নওয়ালিস কোড ব্রিটিশ ভারতের গভর্নর জেনারেল লর্ড কর্নওয়ালিস ১৭৯৩ সালে ৪৮টি রেগুলেশন বা আইন জারি করেন। এই রেগুলেশনগুলী কর্নওয়ালিস কোড নামে পরিচিত। এই কোড প্রনয়নের উদ্দেশ্য ছিল ব্রিটিশ নিয়ন্ত্রণাধীন রাষ্ট্রের উপযোগী প্রশাসনিক ব্যবস্থা এবং আইনবিধানের প্রবর্তন করা। ১৭৯৩ সালের ১ মে কর্নওয়ালিস কোড ঘোষিত হয়। মূলত চিরস্থায়ী বন্দোবস্ত কর্নওয়ালিস কোডের প্রধান উপাদ্য বিষয়।
বিজি প্রকাশ

বিজয়া লক্ষ্মী প্রকাশ, যিনি বিজি প্রকাশ নামে খ্যাত, তিনি একজন ভারতীয় ভরতনাট্যম নৃত্যশিল্পী, প্রশিক্ষক, কোরিওগ্রাফার, এবং শক্তি নৃত্য সংস্থা এবং ভারত নাট্যমের শক্তি বিদ্যালয়ের প্রতিষ্ঠাতা। প্রকাশ ১৯৭৬ সাল থেকে মার্কিন যুক্তরাষ্ট্রে কাজ করছেন।
সুধানী নদী

সুধানী নদী ভারতের পূর্বদিকে অবস্থিত পশ্চিমবঙ্গ ও বিহার রাজ্যের মধ্য দিয়ে প্রবাহিত নদী৷ পশ্চিমবঙ্গে এটি উত্তর দিনাজপুর জেলায় অবস্থিত৷
সুধানী নদীর জন্ম হয়েছে বিহার থেকে। উৎপত্তিস্থল থেকে নদীটি চাকুলিয়া থানার ভারনা থেকে পশ্চিমবঙ্গে প্রবেশ করে হাটওয়ার, খিকিরটোলা, শিবরামপুর ও লালগঞ্জ গ্রামপঞ্চায়েত হয়ে করণদিঘিতে ঢুকেছে। বাংলা-বিহার সীমান্ত বরাবর প্রবাহিত হয়ে এটি গোয়াবাড়ি সোহারই হয়ে আবার বিহারে প্রবেশ করেছে। ১৫ অগাস্ট ২০১৬ নাগাদ বিহারের কাটিহারে এবং উত্তর ও দক্ষিণ দিনাজপুর জেলায় বন্যার কারণে সুদানী নদীর ১৩৩ নম্বর রেল সেতুটির এক পাশ সম্পূর্ণ ভেঙে গেলে রেল যোগাযোগ ব্যবস্থা ব্যহত হয়৷ পরের বছর ২০১৭ এর ১লা সেপ্টেম্বর তার পুনরায় চালু হয়৷ স্থানীয় লাধি আদিবাসীর লোকেরা এই নদীর চরে শামুক কুড়িয়ে নিজেদের জীবন নির্বাহ করে থাকেন৷
শান্তা রাও

শান্তা রাও (১৯৩০-২৮ ডিসেম্বর ২০০৭) একজন উল্লেখযোগ্য ভারতীয় নৃত্যশিল্পী। তিনি ভরতনাট্যমের প্রকাশক ছিলেন এবং কথাকলি ও কুচিপুডিও অধ্যয়ন করেছিলেন।
তিনি ভারত সরকার কর্তৃক ১৯৭১ সালে পদ্মশ্রী পুরস্কারে ভূষিত হয়েছিলেন। এবং ভারতের সঙ্গীত, নৃত্য ও নাটকে অবদানের জন্য সঙ্গীত নাটক একাডেমী কর্তৃক ১৯৭০ সালে সঙ্গীত নাটক একাডেমী পুরস্কার, এবং মধ্য প্রদেশ সরকার ১৯৯৩-৯৪ সালে শাস্ত্রীয় নৃত্যে তার অবদানের জন্য কালীদাস সম্মান প্রদান করে। 
জন্ম ১৯৩০ সালে মঙ্গলোরে, এবং মুম্বই ও বেঙ্গালুরুতে থাকতেন। তিনি ২৮ ডিসেম্বর ২০০৭ সালে বেঙ্গালুরুরের মল্লস্বরামে তাঁর বাড়িতে মারা যান।
পিতানু নদী

পিতানু নদী ভারতের পূর্বদিকে অবস্থিত পশ্চিমবঙ্গ রাজ্যের উত্তর দিনাজপুর জেলায় প্রবাহিত নদী৷ এটি সুধানী নদীর উপনদী এবং মূলত বৃষ্টির জলে পুষ্ট নদী৷
নদীটি উত্তর দিনাজপুর জেলার ধরমপুরের বাখারী বিল থেকে নদীর উৎপত্তি লাভ করেছে। নদীটির অনেকটা অংশ গোয়ালপোখর, চাকুলিয়া থানার সীমানা নির্দেশক হিসেবে ব্যবহৃত হয়েছে। পরে করণদিঘির মধ্য দিয়ে প্রবাহিত হয়ে চাকুলিয়া থানার গোয়াবাড়িতে এটি সুধানী নদীর সাথে মিশেছে। এই নদীর গভীরতা তেমন না থাকলেও প্রাচীন কালে বাজারগাঁতে এই নদীর তীরে বসতি গড়ে উঠেছিল, যার ভগ্নাবশেষ আজও দেখা যায়৷
কৃত্তিকা জয়কুমার

কৃথিকা জয়কুমার একজন ভারতীয় চলচ্চিত্র অভিনেত্রী এবং শাস্ত্রীয় নৃত্যশিল্পী । তিনি দক্ষিণ ভারতের ছবিতে অভিনয় করেন।
কৃথিকা জয়কুমার সাত বছর বয়স থেকেই ভরতনাট্যম অনুশীলন শুরু করেছিলেন। তিনি বেঙ্গালুরুতে গুরু শ্রী মিঠুন শ্যামের অধীনে প্রশিক্ষণ নেন। তিনি যখন তিরুবনন্তপুরমের একটি অনুষ্ঠানে পারফর্ম করছিলেন তখন মালায়ালাম চলচ্চিত্র পরিচালক বালু কিরিয়থ তাকে সিনেমায় অভিনয়ের জন্য রাজি করিয়েছিলেন । পরে তার অডিশন হয় এবং তাকে দ্রাশ্যাম চলচ্চিত্রের ভেঙ্কটেশ দাগ্গুবতির কন্যার ভূমিকার জন্য নির্বাচন করা হয়েছিল, এটি একটি তেলুগু মালায়ালম ছবি দ্রিশ্যমের পুনর্নির্মাণ ছিল। তিনি চলচ্চিত্রের মাধ্যমে স্বীকৃতি পেয়েছিলেন।
সোনাল মানসিং

সোনাল মানসিং (জন্ম: ৩০শে এপ্রিল, ১৯৪৪) হলেন ভারতনাট্যম এবং ওড়িশি নৃত্যকলায় পারদর্শী একজন ভারতীয় শাস্ত্রীয় নৃত্যশিল্পী এবং নৃত্য প্রশিক্ষক। তিনি ২০১৮ সালে ভারতের রাষ্ট্রপতি দ্বারা মনোনীত রাজ্যসভার একজন সদস্য। নৃত্যকলায় তাঁর অবদানের জন্যে তিনি ১৯৯২ সালে পদ্মভূষণ এবং ২০০৩ সালে পদ্মবিভূষণ পুরস্কারে ভূষিত হন।
সোনাল মানসিংহ ১৯৪৪ সালের ৩০শে এপ্রিল, মুম্বইয়ে অরবিন্দ এবং পূর্নিমা পাক্বাসার ঘরে জন্মগ্রহণ করেছিলেন। তিন সন্তানের মধ্যে তিনি ছিলেন দ্বিতীয়। তাঁর মা ছিলেন গুজরাতের প্রখ্যাত সমাজকর্মী যিনি ২০০৪ সালে পদ্মবিভূষণ পুরস্কার প্রাপ্ত হন। তাঁর পিতামহ ছিলেন মঙ্গল দাস পাক্বাসা, একজন স্বাধীনতা সংগ্রামী এবং ভারতের প্রথম পাঁচ রাজ্যপালের একজন। তিনি চার বছর বয়সে তাঁর বড় বোনের সাথে মনিপুরি নাচ শিখতে শুরু করেছিলেন নাগপুরের এক প্রশিক্ষকের অধীনে। তারপর সাত বছর বয়স থেকে পান্ডানাল্লুর ঘরানার বিভিন্ন গুরুর থেকে ভারতনাট্যম শিখতে শুরু করেছিলেন। মুম্বাইয়ের কুমার জয়কার ছিলেন তাঁর অন্যতম গুরু।
তিনি ভারতীয় বিদ্যাভবন থেকে সংস্কৃতে "প্রবীণ" এবং "কোবিদ" ডিগ্রি অর্জন করেছিলেন এবং বোম্বের এলফিনস্টোন কলেজ থেকে জার্মান সাহিত্যে সাম্মানিক সহ স্নাতক ডিগ্রী লাভ করেন।
নাচ নিয়ে তাঁর প্রকৃত প্রশিক্ষণ শুরু হয়েছিল ১৮ বছর বয়সে। তাঁর পরিবারের বিরোধিতা সত্ত্বেও, তিনি প্রফেসর ইউ. এস. কৃষ্ণ রাও এবং চন্দ্রভাগা দেবীর কাছ থেকে ভারতনাট্যম শিখতে বেঙ্গালুরু গিয়েছিলেন। এছাড়া মায়লাপোর গৌরী আম্মালের অধীনে অভিনয় এবং ১৯৬৫ সালে গুরু কেলুচরণ মহাপাত্রর অধীনে ওড়িশি নৃত্যে প্রশিক্ষিত হন।
সোনালের বিয়ে হয়েছিল প্রাক্তন ভারতীয় কূটনীতিক ললিত মানসিংয়ের সাথে; পরে যদিও তাঁদের মধ্যে বিবাহবিচ্ছেদ ঘটে। তাঁর শ্বশুর মায়াধর মানসিং তাঁকে গুরু কেলুচরণ মহাপাত্রর সাথে পরিচয় করিয়ে দেন; সেখানেই তাঁর ওড়িশি নৃত্যের প্রশিক্ষণ শুরু হয়।
১৯৬২ সালে, মুম্বইয়ে সোনাল মানসিংহের পেশাগত নৃত্যজীবন শুরু হয়েছিল, আরঙ্গেত্রমের (তামিল ভাষায় আরঙ্গমের অর্থ মঞ্চ এবং এত্রামের অর্থ উত্থান বা আরোহণ, সুতরাং আরঙ্গেত্রমের আক্ষরিক অর্থ মঞ্চে আরোহণ বা মঞ্চে পৌঁছানো) পরে। ১৯৭৭ সালে তিনি নতুন দিল্লিতে সেন্টার ফর ইন্ডিয়ান ক্লাসিকাল ডান্স (সিআইসিডি) প্রতিষ্ঠা করেছিলেন
বছরের পর বছর ধরে, তিনি বিশ্বজুড়ে অনুষ্ঠান করেছেন এবং দর্শকদের মন জয় করেছেন। তিনি ১৯৮৭ সালে সংগীত নাটক আকাদেমি পুরস্কার, ১৯৯২ সালে সর্বকনিষ্ঠ নৃত্যশিল্পী হিসেবে পদ্মভূষণ, এবং ২০০৩ সালে ভারতের দ্বিতীয় সর্বোচ্চ বেসামরিক পুরস্কার পদ্মবিভূষণ পুরস্কার লাভ করেন। বালাসরস্বতীর পর তিনি দ্বিতীয় নৃত্যশিল্পী যিনি এই পুরস্কার পেয়েছিলেন। এর পরে ২০০৬ সালে তিনি মধ্যপ্রদেশ সরকারের কাছ থেকে কালিদাস সম্মান এবং ২১শে এপ্রিল ২০০৭ সালে তাঁকে উত্তরাখণ্ডের পাটনগরের গোবিন্দ বল্লভ পন্থ কৃষি ও প্রযুক্তি বিশ্ববিদ্যালয় থেকে ডক্টর অফ সায়েন্স উপাধিতে (হনারিস কসা-কোনও পরীক্ষা ছাড়াই সাম্মানিক ডিগ্রি, সম্মানের চিহ্ন হিসাবে) ভূষিত করা হয়। সম্বলপুর বিশ্ববিদ্যালয় থেকে তাঁকে একইভাবে ডক্টর অব লিটারেচার (হনারিস কসা) প্রদান করা হয়।
২০০২ সালে নৃত্যে তাঁর ৪০ বছর পূর্ণ হওয়ার উপলক্ষে হিন্দি চলচ্চিত্রের প্রখ্যাত পরিচালক প্রকাশ ঝা তাঁর উপর একটি প্রামাণ্য তথ্যচিত্র তৈরি করেছিলেন যার শিরোনাম ছিল "সোনাল"। এই চলচ্চিত্রটি সেই বছরের শ্রেষ্ঠ নন-ফিচার চলচ্চিত্র বিভাগে জাতীয় পুরস্কার লাভ করেছিল।
তিলান্দসিয়া 'কটন ক্যান্ডি'

'কটন ক্যান্ডি' (বৈজ্ঞানিক নাম: Tillandsia 'Cotton Candy) ব্রোমেলিয়াড পরিবারের তিলান্দসিয়া প্রজাতির একটি হাইব্রিড উদ্ভিদ।
সুইডিশ চিকিৎক এবং উদ্ভিদবিদ ডঃ ইলিয়াস টিলান্ডজ (১৬৪০-১৬৯৩) এর নামানুসারে কার্ল লিনিয়াস জিনাস টিল্যান্ডসিয়া"Tillandsia" নামকরণ করেছিলেন। টিল্যান্ডসিয়ার কিছু সাধারণ প্রকারের মধ্যে রয়েছে বল মস (T. recurvata) এবং স্প্যানিশ মস (T. usneoides)। প্রজাতিতে প্রায় ৬৫০টি প্রজাতি রয়েছে, যেখানে ৬৩৫টি এপিফাইটিক বলে বিবেচিত হয়। ঐতিহ্যগতভাবে এরা আবার সাতটি উপ-প্রজাতিতে বিভক্ত :
সাইট-II এর অধীনে চারটি প্রজাতি সুরক্ষিত:
কুরসা নদী

কুরসা নদীর উৎপত্তি হয়েছে উত্তর দিনাজপুর জেলার চাকুলিয়া থানার গোবিন্দপুর গণ্ডাল সন্নিকটস্থ গাণ্ডুয়া বিল থেকে। এই নদীটির পশ্চিম তীরে রয়েছে আরানি, লউচা, খুদান প্রভৃতি গ্রাম এবং পূর্ব তীরে রয়েছে সাতভেটি, সমসপুর, নবীপুর গ্রামগুলি। এইসব গ্রাম অতিক্রম করে তারাপুরের নিকট এসে কুরসা নদী সুধানী নদীর সাথে মিলিত হয়েছে। একসময় এই নদীতে কুরসা মাছ পাওয়া যেত। অনুমান করা হয় যে, সেই থেকেই এই নদীর নাম হয়েছে কুরসা নদী। গাণ্ডুয়া বিল থেকে চানা নামে আরও একটি নদীর উৎপত্তি ঘটলেও পরে এই নদীটিও কুরসার সাথে মিলিত হয়েছে।
ফজলুর রহমান খান (রাজনীতিবিদ)

ফজলুর রহমান খান (১৯৩৩- ২০০৮) বাংলাদেশের নেত্রকোণা জেলার রাজনীতিবিদ, আইনজীবী ও মুক্তিযুদ্ধের সংগঠক যিনি তৎকালীন ময়মনসিংহ-২৩, নেত্রকোণা-২ ও নেত্রকোণা-৩ আসনের সংসদ সদস্য ছিলেন।
ফজলুর রহমান খান ১৯৩৩ সালে নেত্রকোণার কুনিয়ায় জন্মগ্রহণ করেন।
ফজলুর রহমান খান আইনজীবী ও মুক্তিযুদ্ধের সংগঠক ছিলেন। তিনি নেত্রকোণা জেলা আওয়ামী লীগে সভাপতি ছিলেন। ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে তিনি সক্রিয় ভূমিকা রাখেন। ১৯৭৩ সালের প্রথম জাতীয় সংসদে তৎকালীন ময়মনসিংহ-২৩ আসন থেকে আসন থেকে সংসদ সদস্য নির্বাচিত হন। ১৯৮৬ সালের তৃতীয় জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে সম্মিলিত বিরোধী দলের হয়ে নেত্রকোণা-৩ আসন থেকে সংসদ সদস্য নির্বাচিত হন। ১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে নেত্রকোণা-২ আসন থেকে তিনি সংসদ সদস্য নির্বাচিত হন।
১৯৯১ সালের পঞ্চম জাতীয় সংসদ নির্বাচনে অংশ নিয়ে পরাজিত হয়েছিলেন তিনি।
ফজলুর রহমান খান ২৬ সেপ্টেম্বর ২০০৮ সালে মৃত্যু বরণ করেন।
ধাওড়ি

ধাওড়ি হলেন হিন্দু দেবী। গুজরাতের ধ্রংধ্রার একটা মন্দির মা ধাওড়ির জন্য নিবেদিত। গণ্ডার হ'ল তার বাহন । 
তিনি চার বাহুর একটিতে ত্রিশুলা, একটিতে তরবারি, অন্যটিতে স্কিমিটর এবং শেষ বাহুতে অভয়া মুদ্রা হিসাবে চিত্রিত করেছেন।
হা-মীম গ্রুপ

<nowiki> </nowiki>হা-মীম গ্রুপ টেক্সটাইল এবং গার্মেন্টস সেক্টরে বৃহত্তম বাংলাদেশী গ্রুপ অব কোম্পানিগুলোর মধ্যে একটি। এ গ্রুপের অধিনে ২৬ টি গার্মেন্টস কারখানা, সোয়েটার কারখানা, বহু ব্যাগ শিল্প, লেবেল কারখানা, পাটকল, রাসায়নিক প্রণয়ন উদ্ভিদ, চা বাগান, পরিবহন সংস্থা, বেসরকারি টেলিভিশন চ্যানেল২৪ এবং দৈনিক সমকাল। এর মধ্যে দৈনিক সমকাল পত্রিকাটি বাংলাদেশে ব্যাপকভাবে প্রচারিত একটি জাতীয় দৈনিক হিসেবে পরিচিত। 
২০১০ সালের ডিসেম্বরে ঢাকার কাছাকাছি হা-মীম গ্রুপের একটি কারখানায় আগুনে ২৬ জন শ্রমিক মারা যায়।
একে আজাদ

এ কে আজাদ একজন বাংলাদেশী চলচ্চিত্র সংগীত সংগীতকার। তিনি ২০১৩ সালের চলচ্চিত্র মৃত্তিকা মায়া এর জন্যে শ্রেষ্ঠ সঙ্গীত পরিচালক হিসেবে সঙ্গীত পরিচালক বিভাগে বাংলাদেশ জাতীয় চলচ্চিত্র পুরস্কার জিতেছেন।
প্রভাত নলিনী দাস

প্রভাত নলিনী দাস (ডিসেম্বর ১৯, ১৯২৭ - নভেম্বর ১৪, ২০১৮) একজন শীর্ষস্থানীয় ভারতীয় বুদ্ধিজীবী এবং শিক্ষাবিদ ছিলেন। তিনি ইংরেজি বিভাগের অধ্যাপক ছিলেন এবং দিল্লি বিশ্ববিদ্যালয়ের লেডি শ্রী রাম কলেজ, উৎকল বিশ্ববিদ্যালয় এবং রাঁচি বিশ্ববিদ্যালয়ের ইংরেজি বিভাগের প্রধান হিসাবে দায়িত্ব পালন করেছিলেন। তিনি ভারতীয় প্রযুক্তিবিদ্যা প্রতিষ্ঠান কানপুরের কলা বিভাগের প্রথম ডিন ছিলেন। ভারতীয় সংসদের আইন দ্বারা প্রতিষ্ঠিত ভারতের কেন্দ্রীয় বিশ্ববিদ্যালয় উত্তর-পূর্ব পার্বত্য বিশ্ববিদ্যালয়ে তিনি প্রো-উপাচার্য ছিলেন, এবং নাগাল্যান্ডে এদের কোহিমা ক্যাম্পাসটি তাঁর স্বাধীন দায়িত্বে ছিল। 
প্রভাত নলিনী দাস যে যে বিশ্ববিদ্যালয়ে পড়াশোনা করেছেন সেখানেই তিনি শ্রেণীতে শীর্ষস্থান লাভ করেছেন। তিনি রাভেনশ বিশ্ববিদ্যালয় থেকে সোনার পদক নিয়ে ইংরেজিতে বিএ (সাম্মানিক) অর্জন করেছিলেন। তিনি এলাহাবাদ বিশ্ববিদ্যালয় থেকে তিনটি স্বর্ণপদক অর্জন করে বিশ্ববিদ্যালয়ের শীর্ষস্থান দখল করে ইংরেজিতে এমএ অর্জন করেছিলেন। তিনি ফুলব্রাইট স্মিথ-মুন্ড স্কলার হিসাবে মিনেসোটা বিশ্ববিদ্যালয়ে ইংরেজিতে আরও একটি স্নাতকোত্তর অর্জন করেছিলেন এবং সেই বিশ্ববিদ্যালয়েও শীর্ষে ছিলেন। সেখানে তিনি মিনেসোটা বিশ্ববিদ্যালয়ের ফেলোশিপ সংস্থা থেকে পুরস্কার, ইংরেজি বিভাগে বছরের সেরা স্নাতক শিক্ষার্থী (১৯৫৪) পুরস্কার, ডেল্টা ফাই ল্যামডা পুরস্কার এবং লেখার দক্ষতার জন্য একটি বিশেষ পদক অর্জন করেছিলেন। মিনেসোটাতে, তিনি স্যামুয়েল মঙ্ক, রিকার্ডো কুইন্টানা, রবার্ট পেন ওয়ারেন, মারে ক্রিগার, অ্যালেন টেট, জন বেরিম্যান, এলিজাবেথ জ্যাকসন এবং জন হোস্পার্সের মত শিক্ষার্থীদের মধ্যে থেকে তারকা শিক্ষার্থী হিসেবে নির্বাচিত হয়েছিলেন। এদের মধ্যে জন হোস্পার্স পরবর্তীকালে লিবার্তেরিয়ান পার্টির প্রথম মার্কিন রাষ্ট্রপতি প্রার্থী হন।
তাঁকে রাভেনশ বিশ্ববিদ্যালয় থেকে সম্মানসূচক ডি.লিট উপাধি দেওয়া হয়। 
নলিনী জন্মগ্রহণ করেছিলেন কৃষ্ণ প্রিয়া দেবী ও রাধা কৃষ্ণ দাসের মেয়ে হয়ে। তাঁর বাবা রাভেনশ বিশ্ববিদ্যালয়ের পদার্থবিজ্ঞান বিভাগের অধ্যাপক এবং প্রধান ছিলেন এবং সত্যেন্দ্রনাথ বসুর সহপাঠী এবং সহকর্মী ছিলেন। তাঁর পরিবার ওড়িশার পুরী জেলার জমিদার পরিবারের অন্তর্ভুক্ত ছিল। তিনি বুদ্ধিজীবী, শিক্ষাবিদ ও সরকারি কর্মকর্তা বিধু ভূষণ দাসকে বিবাহ করেছিলেন এবং এর ফলে তিনি ভারতীয় প্ৰশাসনিক সেবর উচ্চপদস্থ কর্মচারী রায় বাহাদুর দুর্গা চরণ দাসের বড় পুত্রবধূ হয়েছিলেন। তাঁর সন্তান প্রজ্ঞা পারমিতা প্রথম ওড়িয়া মহিলা হিসেবে ভারতীয় পররাষ্ট্র সেবার জন্য নির্বাচিত হয়েছিলেন; তাঁর আর এক মেয়ে উপালি অপরাজিতা, কার্নেগি মেলন বিশ্ববিদ্যালয়ের বিশিষ্ট ফেলো এবং নৃত্যবিশারদ ওড়িশি এবং ভারতনাট্যম শিল্পী। তৃতীয় কন্যা আশুতোষ শেশবালয় সাংবাদিক এবং প্রযুক্তি পরামর্শক এবং তিনি সর্বাধিক বিক্রিত বই "রাইজিং এলিফ্যান্ট" এর রচয়িতা এবং ইউরোপের সুরক্ষা উপদেষ্টা হিসাবে কাজ করেছেন। 
নলিনী বেশ কয়েকটি বিখ্যাত উড়িয়া রচনাকে ইংরেজিতে অনুবাদ করেছিলেন। তিনি ১৯৭৪ সালে উৎকল বিশ্ববিদ্যালয়ের ইংরেজি বিভাগের প্রধান হিসাবে স্নাতকোত্তর পাঠ্যক্রমের জন্য অনুবাদকে একটি বিষয় হিসাবে পাঠ্যক্রমের অন্তর্ভুক্ত করেছিলেন। এটি সম্ভবত প্রথমের মধ্যে একটি, বা হয়তো প্রথম বিশ্ববিদ্যালয় ছিল, যেখানে অনুবাদ করা শুরু হয়েছিল। তিনি ১৯৭০ এর দশকের শেষদিকে, বিশ্ববিদ্যালয় অনুদান কমিশন পরিকল্পনার অধীনে বিশিষ্ট লেখক গোপীনাথ মোহান্তিকে উৎকল বিশ্ববিদ্যালয়ে দু'বছরের জন্য একজন বিশিষ্ট পরিদর্শক অধ্যাপক এবং গৃহস্থিত লেখক হিসাবে আমন্ত্রণ জানিয়েছিলেন।
রতুয়া খোলা

রতুয়া খোলা (নেংলিশ: "রাতুয়া রিভারিয়া") (নেপালি: "रतुवा खोলা") নেপালের পূর্ব অংশের একটি নদী। এটি নেপালের চুরে পাহাড় থেকে উদ্ভূত হয়েছে ও পরে ভারতে প্রবেশ করে বিহারের কানকাই নদীর সাথে মিশেছে। এই নদীটি নেপালের পূর্বাঞ্চলের বৃহত এবং উন্নত দামক শহরের পূর্ব সীমান্ত হিসাবে কাজ করে। এই নদীটি ছিলহড় গ্রামকেও স্পর্শ করেছে।
বসুন্ধরা দেবী

বসুন্ধরা দেবী ছিলেন একজন ভারতীয় চলচ্চিত্র অভিনেত্রী, ভারতনাট্যমের প্রশিক্ষিত নৃত্যশিল্পী এবং কারণাটিক গায়ক। ভারতীয় অভিনেত্রী বৈজয়ন্তিমালা তাঁর মেয়ে।